ועדת החוקה, חוק ומשפט, כנסת 24, פרוטוקול מספר 4, 2021-06-29 22:00

גלעד קריב: חבריי, חברותיי, לילה טוב לכולם.

גלעד קריב: בעיצומה של האשמורת הראשונה אנחנו פותחים ישיבה של דיון בהסתייגויות והצבעות על חוק סמכויות מיוחדות להתמודדות עם נגיף הקורונה החדש (הוראת שעה)(תיקון מס' 8), התשפ"א-2021.

גלעד קריב: לפני שניגש לדיון בהסתייגויות, וגם נסביר בעזרת היועץ המשפטי את סדרי הדיון שלנו, שמתואמים גם עם המתרחש בוועדת הכספים, שגם היא יושבת על המדוכה בשעה זו על חוק החל"ת, גם לטובת חבר הכנסת קיש, שאם אינני טועה לא היה בדיון הקודם של הכנסת החוק, אבל הוא בוודאי בקי מתוקף תפקידו הקודם בכל ענייני חקיקת הקורונה, אבל אני אעדכן גם בהבנה שהגענו אליה עם שר הבריאות ועם צוות המשרד, וגם דברים שדיברנו עליהם כאן במהלך הדיון.

גלעד קריב: אני חושב שהם שיקפו את דעת רוב החברים והחברות, אם לא כולם.

גלעד קריב: על פי עצתו הטובה של חבר הכנסת ארבל, אשוב ואודה לצוות הוועדה המאוד-מאוד מסור, שזה הלילה השני שהוא מלווה אותנו לתוך השעות הקטנות.

גלעד קריב: תודה ממש-ממש גדולה לכולכם.

גלעד קריב: אני מקווה שזה לא יהפוך לשגרת העבודה שלנו כאן.

גלעד קריב: אני מפנה את הבקשה לנציגי האופוזיציה בהקשר הזה, אבל אנחנו ערוכים.

יואב קיש: בקשות כמו חול ואין מה לאכול.

גלעד קריב: בסדר גמור.

גלעד קריב: אומנם אנחנו לא יודעים מי חברי הכנסת הקבועים מטעם סיעת הליכוד, וגם למרות שיש לנו חשד מי יהיה חבר הכנסת שייצג את ש"ס, עדיין לא קיבלנו הודעה רשמית, אמרתי שאנחנו מנסים לשמור כאן בוועדה על שיח נוקב וער, אבל גם לייצר אווירה שקצת תהיה שונה מהמתרחש במליאה.

גלעד קריב: אני כן אבקש לעדכן בדברים הבאים: ראשית, כפי שאתם יכולים לראות בנוסח החוק, אנחנו הגענו לסיכום עם משרד הבריאות, על דעת שר הבריאות, שאנחנו נקצר את משך הארכת תוקפו של חוק הסמכויות משישה חודשים לחמישה.

גלעד קריב: אני מודה על האמת שהעדפתי לקצר אף יותר, אבל הצוותים המקצועיים, וגם השר, עמדו על כך שמסיבות שונות הם מבקשים חמישה חודשים.

יואב קיש: כמה אתה רצית, אדוני היושב-ראש?

גלעד קריב: אני ביקשתי ארבעה חודשים, המשרד ביקש שישה.

יואב קיש: זה בעצם הארכת התוקף של חוק הקורונה המסגרת שחוקק בזמנו לשנה, והשנה עברה לה כל כך מהר.

גור בליי: כמעט שנה, 11 חודש.

יואב קיש: או שבגלל הבחירות הייתה הארכה גם בתוקף?

גלעד קריב: כן, הייתה הארכה.

יואב קיש: אין לו עניין של חצי שנה הארכה כמו כל - - -?

גלעד קריב: לא, לא.

גור בליי: שלושה חודשים ממועד כינוס הכנסת.

גור בליי: יצא במקרה הזה שזו הארכה רק של שישה ימים, מה-30 ביוני ל-6 ביולי.

גלעד קריב: נכון.

גלעד קריב: החוק הזה – אמור היה לפוג תוקפו בתחילת חודש יולי, וכתוצאה מהכלל של שלושה חודשים הגענו אל השישה-שבעה.

גלעד קריב: כדי לדייק בפרטים, תחילת הדרך הייתה הארכה של תשעה חודשים, ולאחר מכן, בנוסח שהונח על שולחננו היו שישה חודשים.

גלעד קריב: אני קיוויתי שנוכל לקצר לארבעה חודשים.

יואב קיש: אני יכול לבקש שוב לתשעה חודשים?

גלעד קריב: לא.

גלעד קריב: אולי אם הייתם מנצלים.

גלעד קריב: יכולת אם אחת מ-650 ההסתייגויות שהגשתם - - -

יואב קיש: אפשר להוסיף הסתייגות?

גלעד קריב: לא עכשיו, אנחנו סיימנו את זה בשבע בערב.

גלעד קריב: כן אציין שנאמרו לפרוטוקול, ואני שמעתי את הדברים גם משר הבריאות החדש בעצמו, דברים משמעותיים לגבי כוונת המשרד לגבש, יחד עם משרדי הממשלה, הצעת חוק, תזכיר חוק, שיהיה מתאים יותר לתנאים הנוכחים של ההתמודדות עם המגיפה.

גלעד קריב: בהקשר הזה גם מידתי ומאוזן יותר בכל מה שנוגע לפוטנציאל הפגיעה בחירויות הפרט.

גלעד קריב: לא אחזור על הדברים שאמרנו, הם מופיעים בפרוטוקול, ביחס לפרמטרים שונים, שדיברנו עליהם: פיצולי ההכרזות, וכו'.

גלעד קריב: הזכרנו בדיון גם את חשיבות נושא האכיפה, שאין טעם לעסוק בהתקנתו של חוק רב סמכויות אם אין מערכת שיודעת לאכוף היטב.

גלעד קריב: אני סמוך ובטוח שמשרד הבריאות, יחד עם יתר המשרדים, באמת ייצר הצעת חוק, וגם רשמנו לפנינו את אמירת משרד הבריאות שההערות שהצוות המשפטי של הוועדה גיבש במרוצת השבועות והחודשים האחרונים מונחות לפני המשרד.

יואב קיש: והשנה ש - - -?

גלעד קריב: כן, בוודאי.

יואב קיש: אל תזרוק אותה לפח.

גלעד קריב: הנה, אני מנצל את ההזדמנות, אולי ברוחו של יו"ר סיעת יש עתיד ראש הממשלה החליפי, שעשה את זה בביקורו באמירויות, גם לברך אותך, סגן השר לשעבר.

גלעד קריב: אנחנו ראינו אותך בשנה האחרונה שוקד על העניין הזה יחד עם השר יולי אדלשטיין, וכמובן חבר הכנסת יעקב אשר.

גלעד קריב: אתה, סגן השר, היית גם החוליה המקשרת לכנסת.

גלעד קריב: דיברנו הרבה היום על הצורך בחיזוק הפיקוח הפרלמנטרי והדיאלוג בין הכנסת והוועדה לבין משרד הבריאות.

גלעד קריב: תודה לך על כל עשייתך בשנה היוצאת.

גלעד קריב: כבר הקראנו את החוק בתום הדיון, ואנחנו ניגשים להסתייגויות.

גלעד קריב: יש לנו לפנינו רשימה מאוד-מאוד ארוכה של הסתייגויות שהוגשו על ידי סיעת הליכוד: חבר הכנסת שלמה קרעי וכל סיעת הליכוד.

גלעד קריב: אבקש מהיועץ המשפטי של הוועדה להסביר את סדרי הדיון שגובשו על דעת היועצת המשפטית של הכנסת, מתוך זיקה גם לדברים שקורים בוועדות האחרות, ומייד ניגש לדיון.

גור בליי: אנחנו עכשיו במגמה, גם מבחינת הלשכה המשפטית, גם לעשות יישור קו בנושא הזה כי בעבר היו יותר הבדלים בין הוועדות השונות בהתייחסות למקרים שבהם היה ריבוי מאוד גדול של ההסתייגויות.

גור בליי: עוד לא עשינו את כל היישור, אבל כרגע אנחנו כמו ועדת כספים בהקשר הזה.

גור בליי: המדיניות שגובשה בהקשר הזה היא כזו: כשיש רצפים של הסתייגויות, כמו פה, יש 193 הסתייגויות למטרת החוק, אז ההנמקה וההצבעה תהיה במקצבים של 15.

גור בליי: כל פעם יהיו 15.

גור בליי: למשל, במקרה הזה 1 עד 15, תהיה אפשרות להנמקה קצרה על אותם 15, ובהתאם למה שהיו"ר יקבע מבחינת לוחות הזמנים, ואז תהיה הצבעה בבת אחת על אותו רצף.

גור בליי: כמובן שאם ההסתייגות תתקבל יצטרכו להצביע אז על כל אחת מההסתייגויות באותו רצף ולראות איזה ספציפית מתוכם זה התקבל, וכן הלאה.

גור בליי: בהתחלה זה יהיה מטרת החוק, ואחר כך יש רצף של מאות הסתייגויות על כניסה לתוקף של החוק.

גור בליי: גם שם תהיה כל פעם הצבעה על מקבץ של 15, כלומר, הנמקה קצרה, הצבעה על מקבץ של 15.

יואב קיש: זו פעם ראשונה שכך עושים.

גור בליי: לא, זה לא פעם ראשונה.

גור בליי: האמת שעשינו את זה בפורמטים שונים גם בוועדת החוקה.

גור בליי: כך נהוג מזה שנים בוועדת הכספים.

גור בליי: גם אנחנו עשינו את זה בסיטואציות של פילביסטרים גדולים במצב של מאות ואלפי הסתייגויות.

גור בליי: היו הבדלים.

גור בליי: למשל, בוועדת החוקה לפעמים היינו עושים הנמקה במרוכז של הכול.

גור בליי: בסופו של דבר, דווקא חברי הכנסת, שהם גם המסתייגים, אמרו: לא, אני לא רוצה במרוכז.

גור בליי: אני רוצה על כל נושא ונושא לנמק ביחד.

גור בליי: במובן הזה, מצד אחד, ההצבעות הן אולי יותר מצומצמות, מצד שני, אפשרות ההנמקה היא יותר מחוברת להסתייגויות הספציפיות והיא יותר רחבה.

גור בליי: הניסיון שלנו לעשות במקרה הזה איזושהי השוואה, וגם לטובת חברי הכנסת – שלא יתקלו בכל ועדה במנהגים האלה.

גור בליי: אנחנו מנסים לעשות בהיבט הזה יישור קו.

גלעד קריב: זו ההמלצה שהוגשה על ידי הייעוץ המשפטי של הוועדה.

יואב קיש: רק כדי להבין, הנמקה והצבעה על קבוצות של עד 15.

גלעד קריב: נכון, זה יהיה טיפה יותר.

גור בליי: קצת פחות - זה תלוי בגודל המקבץ.

יואב קיש: לא יהיה פתאום 40.

גלעד קריב: לא.

יואב קיש: אם יש 40 באותו נושא, אתה תעשה שתי הצבעות.

גלעד קריב: נכון.

גלעד קריב: שוב, ראשית, זו הייתה העצה.

גלעד קריב: כמובן אלו סדרי הדיון שתלויים בהחלטת היו"ר.

גלעד קריב: חשוב מאוד כמובן שהדברים יתנהלו בהתאם להצעת הייעוץ המשפטי, וגם מכיוון שכולם נמצאים בסיטואציה דומה – אנחנו וחברי ועדת כספים.

גלעד קריב: אני רואה בהחלט בחיוב את יישור הקו.

גלעד קריב: קיבלתי את המלצת הייעוץ המשפטי.

גלעד קריב: אני מציע שכאשר הדברים נמצאים באותו נושא, אנחנו נעשה במקבצים של 20.

גלעד קריב: אני קובע זמן הנמקה של שלוש דקות לכל מקבץ.

יואב קיש: בהנחה שהם באותו נושא כמובן.

גלעד קריב: כן, כן.

גלעד קריב: אנחנו נדאג מראש שהדברים יהיו באותו נושא.

גלעד קריב: כרגע למקבצים של ה-20 דקות אני קובע זמן הנמקה של 3 דקות.

גלעד קריב: כולנו נברך אם ההנמקות גם תהיינה יותר קצרות, ככל שנתקדם – זה בסדר.

גלעד קריב: אם אתם, המנמקים, תרצו למצות את כל שלוש הדקות, גם זה כמובן עומד לזכותכם.

גור בליי: עוד שתי הערות חשובות מאוד.

גור בליי: כמובן שזה לא גורע כהוא זה מזמן הדיבור במליאה של חברי הכנסת.

גור בליי: זמן הדיבור הוא על כל ה-600 ומשהו הסתייגות כפול 5 דקות כפול מספר חברי הכנסת, כמובן בהינתן שזה לא הסתייגויות חלופיות כי אז לא מקבלים.

גור בליי: אבל בעיקרון ההצבעה במקבצים לא גורעת מזמן הדיבור במליאה, היא לא משליכה על זמן הדיבור במליאה, שהוא נותר כשהיה.

גור בליי: שנית, אני חייב להגיד שהרבה פעמים כשהייתה הנמקה אז ההזדמנות גם כחלק מההנמקה של חברי הכנסת, ואנחנו נגיד את המספרים ובמה זה עוסק, אבל הרבה פעמים בהנמקה, מניסיון העבר, חברי הכנסת הבליטו בזמן ההנמקה שלהם את אותן ההסתייגויות שהן בולטות מבחינתם באותו רצף.

גור בליי: כלומר, הקריאו לפרוטוקול את אותן הסתייגויות משמעותיות בתוך אותו רצף שהם רצו להדגיש.

גור בליי: בכל מקרה, על המליאה זה לא משליך.

גלעד קריב: בסדר.

גלעד קריב: אנחנו רק נציין שאנחנו כן נמצאים גם עם שידור זום שבו נמצאים נציגי משרד המשפטים.

גלעד קריב: ערב טוב ולילה טוב לנציגי משרד המשפטים.

משה ארבל: אם אפשר, רק הסתייגות שאני חושב שתהיה מוסכמת על כולם לפני ההסתייגויות.

משה ארבל: היום בוועדה המסדרת אחד מחברי הכנסת קרא ליו"ר הוועדה להתאשפז.

משה ארבל: בשבוע שעבר ביקרתי בבית החולים גהה, ואחד הדברים שמקשים מאוד על הרופאים במתן טיפול מטבי לחולים היא אותה סטיגמה רעה שמייצרים.

משה ארבל: אני מבקש באמת בשם כולם, קואליציה ואופוזיציה, להסתייג מהדיבור הזה.

משה ארבל: זה רע מאוד, זה לא מקובל ולא מכבד את הבית הזה.

משה ארבל: אני מתנער מהדברים, למרות שזה נאמר על ידי חברי לאופוזיציה.

משה ארבל: אני בטוח שכולם מסכימים.

יואב קיש: אני כמובן מתנער מהדברים האלה.

יואב קיש: אני גם מתנער מהדברים שנאמרו על ידי יו"ר הוועדה באותו רגע, שללא ספק היו מבחינתי באותה חומרה.

משה ארבל: יש כאן בריונות, אבל לא להשתמש בזה.

יואב קיש: זה השתמע חד-צדדי.

יואב קיש: השיח היה לא כביל, והוא לא היה כביל לא רק על ידי צד אחד.

גלעד קריב: בסדר גמור.

גלעד קריב: תודה על שתי ההערות.

גלעד קריב: מבחינתי, אם נצליח בוועדה הזו לתת דוגמה של שיח נוקב, כשהוא צריך להיות נוקב, אבל הוא בגבולות מה שאנחנו מחנכים לאורו את ילדנו ונכדנו, אז מה טוב.

גלעד קריב: זו תהיה הדרך הטובה ביותר לעשות את הדברים.

גלעד קריב: תודה גם לחבר הכנסת ארבל וגם לחבר הכנסת קיש.

משה ארבל: תודה.

גלעד קריב: אנחנו מתחילים.

גלעד קריב: אני מבין שחבר הכנסת קיש הוא זה שמנמק את ההסתייגויות.

גלעד קריב: אנחנו מתייחסים לקבוצת ההסתייגויות הראשונה, מההסתייגויות הממוספרת 1 ועד ההסתייגויות הממוספרת 20, כולל.

גלעד קריב: כל ההסתייגויות הללו מתייחסות להצעות להוספת סעיף של מטרת החוק.

גלעד קריב: חבר הכנסת קיש, בבקשה, שלוש דקות.

יואב קיש: תודה, אדוני היושב-ראש.

יואב קיש: תרשה לי לאחל לך בהצלחה בתפקידך.

יואב קיש: זו פעם ראשונה שאני בוועדה הזו, כחבר זמני כמובן.

יואב קיש: אני לא יודע אם אמשיך או לא אמשיך להגיע לוועדה.

יואב קיש: כמובן שהתפקיד הוא מאוד משמעותי.

יואב קיש: אני מאחל לך בהצלחה בתפקידך.

גלעד קריב: תודה.

יואב קיש: מכיוון שזו הפעם הראשונה שאני גם פה בדיון, ואם תרצה אפשר יהיה גם להוריד את הזמן בהסתייגויות האחרות, כן חשוב לי לומר כמה מילים כלליות.

יואב קיש: חוץ מזה, אני מאוד אשמח אם איכשהו תצליח לייצר פה עגלת שתייה.

גלעד קריב: כן.

גלעד קריב: חבר הכנסת ארבל דיבר על משל העגלה הריקה.

גלעד קריב: אנחנו מקווים שהיא תתמלא.

יואב קיש: לא אשתמש במשל העגלה הריקה, אבל אני יכול לומר לך שיש את משל היושב-ראש הנחוש.

יואב קיש: אם היושב-ראש מספיק נחוש מגיעה לפה עגלה.

גלעד קריב: יש כאן בהחלט נחישות.

יואב קיש: יפה.

יואב קיש: אני מפריד את האירוע הזה מהאירוע הפוליטי בין הקואליציה והאופוזיציה לבין האירוע המהותי בנושא הקורונה.

יואב קיש: אני חייב לומר מה שאמרתי, ואני לא חוזר בי מדבריי.

יואב קיש: בנושא הקורונה, כשזה בנושא של חיים ומוות, האופוזיציה תנהג באחריות בהצבעות במליאה.

יואב קיש: זה שנעשה חיים קשים בדרך – זה כמובן חלק מתפקידנו.

גלעד קריב: מתקבל בהבנה.

יואב קיש: כמי שהשתמש בחוק הזה לא מעט פעמים, אני אומר לך שכל עוד הכול טוב ואין קורונה והחיסונים עובדים - אמרתי לך, נחישות זה שם המפתח.

גלעד קריב: אמונה זה שם המפתח, אחרי זה צריכה לבוא נחישות.

יואב קיש: כן, נכון.

יואב קיש: אשרי המאמין, ומי שלא עושה לא - - - אם תהיה פה עכשיו תקופה בלי קורונה, ומשרד הבריאות בנושא הקורונה, לפחות הייעוץ המשפטי שלו, ואני לא יודע אם יש פה נציגים של משרד הבריאות - - -

גלעד קריב: לא, דרך הזום.

אסף פרידמן: אסתי ורהפטיג בזום.

יואב קיש: זה אירוע מורכב וקשה.

יואב קיש: אבל אם אין אינטנסיביות, ופה בוועדה הייתה אינטנסיביות, והוותיקים יעידו פה שאלו היו שעות קשות וארוכות עם הרבה מאוד דעות ועם הרבה מאוד עבודה, ואני אומר בעיקר גם לנושא של הייעוץ המשפטי.

יואב קיש: אם לא יהיה לחץ אז מה המשמעות?

יואב קיש: שני דברים: ראשית, לא כל כך צריך את החוק כי אין קורונה, ואז זה לא כל כך משנה, ואז זה מתאר שהוא פחות מעניין אותי.

יואב קיש: איפה המתאר היותר רלוונטי?

יואב קיש: אם חס וחלילה, וכולי תקווה שלא נגיע לרגע הזה, אבל אם חס וחלילה נחזור לנושא של קורונה כסדר עדיפות לאומי שמעסיק את מדינת ישראל ומחייב פעילות נחושה של הממשלה ושל הכנסת דרך ועדת חוקה מן הסתם, אני לא יודע, אולי תוקם ועדת קורונה, אני כבר לא יודע מה יעשו, אבל לצורך העניין, אותה ועדה שהחוק יישב אצלה, אזי לבוא ולצפות מהייעוץ המשפטי שיכין הצעת חוק חדשה שתכניס לתוכה מרכיבים כאלה ואחרים שכביכול אמורים לשקף איזושהי הסתכלות או תפיסת מבט שונה כזו או אחרת, בעיניי טעות קשה.

יואב קיש: אני אומר לכם שמהר מאוד תצטערו על זה, ומה שיקרה הוא שעוד חמישה חודשים יצטרכו להאריך את זה עוד.

יואב קיש: שוב, אם לא תהיה קורונה אז אפשר גם חוק.

יואב קיש: זה לא מעניין כי לא יהיה, אז יהיה זמן לכולם ושם לא יהיה לחץ.

יואב קיש: לכן, אני לא יודע באיזה מתאר נהיה.

יואב קיש: כולנו רוצים להיות באמת במתאר היותר פשוט – זה לגבי המהות של תיקון סעיף 50.

יואב קיש: לגבי ההסתייגויות – אני יכול לומר שבנושא מטרת החוק ההסתייגויות שנבחרו על ידי חבריי לסיעה, ואני כבר מבקש לרשום גם לזכות דיבור את כל חבריי לסיעה.

יואב קיש: אם לא, יכול להיות שבסוף נסיר – לא יודע, שיהיה.

גור בליי: מקבלים, אם הם רשומים להסתייגות.

יואב קיש: לכולם יש זכות דיבור?

גלעד קריב: כן, הם רשומים.

גלעד קריב: כל מי שייכנס יוכל להתכבד בהצגת ה - - -

יואב קיש: דיברתי על המליאה.

גור בליי: מי שבמליאה מסתייג לא יכול להיות ברשות דיבור כי הוא מכוח זה שהוא - - -

יואב קיש: הבנתי.

יואב קיש: אבל אם אדם לא רוצה לדבר על ההסתייגויות אז הוא בעצם ינצל את הזמן שלו של ההסתייגויות – בסדר.

משה ארבל: אני חושב שיש טעות סופר.

משה ארבל: אלה פרעות תרפ"ט ולא תרפ"א.

גלעד קריב: היו גם בתרפ"ט וגם בתרפ"א.

גלעד קריב: הסופר הידוע י.

גלעד קריב: ח.

גלעד קריב: ברנר נרצח ב-1921.

משה ארבל: אוקיי.

משה ארבל: בכל דור ודור עומדים עלינו לכלותינו.

יואב קיש: אני אסכם את השלוש דקות הראשונות כי גזלתי זמן.

יואב קיש: אני לא אאריך בניצול של ה-20, אני רק אגיש שמטרות באופן כללי זה נושאים שמפריעים לחלק מגורמי הקואליציה, חלק מגורמי האופוזיציה.

יואב קיש: אלו כל מיני נושאים שיכולים לעניין את הקוראים בהם – וזה ל-20 הראשונות.

גלעד קריב: תודה, חבר הכנסת קיש.

גלעד קריב: חברות וחברי הכנסת, אני מעמיד להצבעה את 20 ההסתייגויות הראשונות כפי שהסביר היועץ המשפטי לוועדה.

גלעד קריב: כפי שהסביר היועץ המשפטי לוועדה אנחנו נצביע על בלוקים של הסתייגויות.

גלעד קריב: אם אחד מהבלוקים יתקבל ולא יידחה אז אנחנו נברר בהצבעה פרטנית על כל 20 ההסתייגויות – איזה הסתייגות צלחה את ההצבעה.

יואב קיש: אדוני היושב-ראש, ברשותך, לפני שניגשים להצבעה, אני אשמח, אני מודה, אני חושב ש - - -

גלעד קריב: עשינו היכרות, הכול בסדר.

גלעד קריב: זה בסדר, אנחנו באווירה פמיליארית.

יואב קיש: לא היה מנומס מצדי.

יואב קיש: אני יכול להתחיל לעבור, רק שכל אחד יגיד את שם הסיעה שלו.

גלעד קריב: מייד.

גלעד קריב: מכיוון שהתחלנו את תהליך ההצבעה, נצביע על ה 1 וה- 20 ואז אנחנו נזכיר מי נמצא איתנו.

גלעד קריב: מי בעד קבלת ההסתייגות מס' 1 עד 20?

גלעד קריב: מי נגד?

גלעד קריב: נמנעים?

גלעד קריב: ההסתייגויות לא נתקבלו.

גלעד קריב: ההסתייגויות נדחו.

גלעד קריב: לפני שנעבור להסתייגויות21 עד 40, נעצור כדי להציג את חברות וחברי הכנסת שאיתנו ואת הסיעה.

גלעד קריב: (חברי הכנסת הנוכחים בחדר הוועדה מציגים את עצמם.

גלעד קריב: )

גלעד קריב: חברים, אנחנו עוברים להסתייגויות מס' 21 עד 40, כולל, שעוסקות כולן גם במטרת החוק.

גלעד קריב: חבר הכנסת קיש, האם תבקש לנמק?

יואב קיש: כן.

יואב קיש: אתחיל לנמק.

יואב קיש: מכיוון שלכולן יש תפיסה מיוחדת לשר החוץ, ושמעתי שחלק מחבריי לוועדה פה הם חברי סיעת יש עתיד.

יואב קיש: אני אתמול פניתי בשיח, ואני לא יודע אם שמעתם, אז דרך הטוויטר של ינון מגל ושל ערוץ הכנסת, ברוך השם, הוא זכה לתהודה.

יואב קיש: עולם הטוויטר הוא עולם של חברי הכנסת כי אנחנו בבועה.

יואב קיש: אבל גם ברדיו.

יואב קיש: כיוון שאני נהנה לדבר על זה, האם אתה מאפשר לי להצמיד 40 ולקחת שש דקות?

יואב קיש: אני לא אשתמש יותר בזמן.

גלעד קריב: בסדר גמור.

גלעד קריב: חברים, על פי הבקשה, ונעשה את זה מהנגלה הבאה כי כבר הסברתי.

יואב קיש: אני חייב כי שר החוץ טס.

יואב קיש: תן לי את ה-40 האלה על 6 דקות, וזהו, אלא אם יש לך התנגדות עקרונית.

גלעד קריב: בסדר גמור, אין לי התנגדות.

גלעד קריב: חברים יקרים, אנחנו נצביע עכשיו על הסתייגויות.

גלעד קריב: בהסתייגויות יש גם ממד משעשע מעט, אבל הסוגיה שאנחנו דנים בה באופן כללי היא רצינית מאוד.

גלעד קריב: רק כדי להבהיר לפרוטוקול, אנחנו כרגע מנמקים את ההסתייגויות ממס' 21 ועד הסתייגות 60, כולל, על פי בקשתו של חבר הכנסת קיש.

גלעד קריב: בבקשה, אנא נמק.

יואב קיש: תודה.

יואב קיש: אני מבטיח לא לחרוג משש הדקות שמגיעות לי.

גלעד קריב: ונמנע מקריאות הביניים.

יואב קיש: אני דווקא נהנה מקריאות הביניים, אני חושב שזה ישמור אותנו ערים בשעות הקטנות של הלילה.

יואב קיש: קודם כול, אני מברך את חברות הכנסת החדשות: ענבר וטטיאנה מיש עתיד.

יואב קיש: השאר לא היו מיש עתיד.

יואב קיש: אני התייחסתי ליושב-ראש הסיעה שלכם, יאיר לפיד, ומשהו הפריע לי בהתנהלות.

יואב קיש: אני מודה שכשעליתי לדוכן והסתכלתי וראיתי אותו יושב בכיסא ראש הממשלה החליפי, נזכרתי באיזושהי מחשבה, ואולי חבר הכנסת האוזר זוכר איך אותם חברים מסיעת יש עתיד, בראשות יאיר לפיד, שפכו קיתונות של תלונות על חוק הממשלה החלופית, על הנורבגי, ויאיר לפיד.

יואב קיש: וזו הבעיה.

יואב קיש: למה זה כאב?

יואב קיש: ואני באמת מנסה להסביר.

יואב קיש: יאיר לפיד לקח את הנושא, שחלק יקראו לו פוליטי, חלק יקראו לו ערכי, ואמר: זוהי האידיאולוגיה.

יואב קיש: מה אתם עשיתם מהאוזר וגנץ, זה פשע, זה גניבת כסף, אתם דיל של גנבים – אלו מילים שלו, לא שלי.

יואב קיש: זה שקר לציבור, הפרתם הבטחות, איך אתם מבזבזים – את זה הוא העצים לאידאולוגיה.

יואב קיש: אם הוא היה מסתכל על זה כאירוע פוליטי ואומר שיש לזה - - -, אבל ברגע שהוא העצים את זה לאידיאולוגיה ועשה את אותו דבר, ויותר גרוע, התיישב על הכיסא של ראש הממשלה החלופי, הגדיל, והולך להגדיל, נורבגי מורחב, לא נורבגי רגיל.

יואב קיש: אולי בזכות זה חלקכן נמצאות פה.

יואב קיש: תהיו לפחות כנות עם עצמכן.

ענבר בזק: אתה יכול: נראות נורבגיות.

יואב קיש: אני לא בא לזלזל, אני לא קורא.

יואב קיש: בזכות החוק אתן הגעתן לפה.

יואב קיש: אני אומר לכם בצורה הוגנת, יש לפעמים היגיון מסוים בנורבגי.

צבי האוזר: מי הגן אז על החוק הנורבגי?

גלעד קריב: חברים, אנא.

יואב קיש: אנחנו לא ביקשנו את זה, אתה זוכר היטב.

יואב קיש: אגב, אני לא מתנגד לנורבגי, אין לי אג'נדה: אסור נורבגי.

יואב קיש: מי שרצה, והיה חייב את הנורבגי, זה גנץ עם כחול לבן, שמרוב כמות השרים לא היו ח"כים.

צבי האוזר: מי היה צריך הרבה שרים?

צבי האוזר: למה היו בממשלה הקודמת הרבה שרים?

צבי האוזר: מי היה חייב לפחות 15?

יואב קיש: אבל גנץ היה יכול לוותר על שרים, אני לא זוכר שהוא עשה את זה.

צבי האוזר: והליכוד היה יכול - - -?

יואב קיש: אני יכול להגיד לך יותר מזה, אני גם לא בונה דרך זה אידאולוגיה, לא הייתי שם אף פעם.

יואב קיש: ומי שכן עשה את זה זה יאיר לפיד שהראה לכולם בבחירה שלו עכשיו שהוא ריק ככלי חרס ריק, אין לו אידיאולוגיה, שכל הדברים שלו זה פשוט ניפוח מוח אחד גדול.

יואב קיש: אני מצטער לומר, האיש שקרן, לא אידיאולוג, אפס אמת בדבריו.

טטיאנה (טניה) מזרסקי: יש לך התייחסות מקצועית לנושא חוץ מלרדת לרמות אישיות?

טטיאנה (טניה) מזרסקי: - - -

גלעד קריב: חברת הכנסת, חברים, סליחה.

גלעד קריב: ליבי פחות קשוב לזמנם של חברי הכנסת כי לצורך זה אנחנו כאן, אבל ליבי מאוד רגיש לעובדה שיש פה לילה שני של עובדי הכנסת.

גלעד קריב: מחר יש לנו עוד יום מליאה ארוך שבו נוכל להתייחס לדברים האלה.

גלעד קריב: סדר הדיון יהיה מאוד מוקפד: יש הנמקות.

גלעד קריב: קריאת ביניים פה ושם – זה בסדר גמור.

גלעד קריב: אני לא מתכוון לפתוח דיונים ותגובות.

גלעד קריב: אנחנו כרגע ניגשים להצבעה על הסתייגויות מס' 21 עד 60, כולל.

גלעד קריב: מי בעד ההסתייגויות?

גלעד קריב: מי נגד?

גלעד קריב: שבעה.

גלעד קריב: נמנעים?

גלעד קריב: ההסתייגויות לא נתקבלו.

גלעד קריב: ההסתייגויות נדחות.

גלעד קריב: חבר הכנסת קיש, מכיוון שעד הסתייגות 190 אנחנו עוסקים בהסתייגויות של המטרות, ארצה לשאול האם תרצה להתייחס לכל הדברים האלה או שנמשיך.

גלעד קריב: כבר עברנו איתך ל-40 – 40, הצעת לי את השיטה אז אימצתי אותה.

גלעד קריב: אתה רוצה כל פעם לנהל איתי משא ומתן אם 20 או 40?

יואב קיש: לא, אני אסביר.

יואב קיש: אני רציתי לדבר יותר משלוש דקות ולא להיקטע אז אמרתי.

יואב קיש: אני מוכן ללכת איתך באמירה שאם אני חוצה את השלוש דקות נוסיף לזה עוד את ההסתייגויות - - -

גלעד קריב: בסדר גמור.

צבי האוזר: אבל אם הוא מצמיד שש דקות אז שיהיו לפחות 50 או 60 –שיהיה גם פיצוי.

יואב קיש: אני לא עושה משא ומתן.

יואב קיש: אני לא עם רע"מ פה, הם לא יסחטו אותי.

יואב קיש: את זה הם עשו לכם.

גלעד קריב: נהדר.

גלעד קריב: האם אתה מעוניין כרגע שלוש דקות ל-20 הסתייגויות?

יואב קיש: כן.

גלעד קריב: בסדר גמור.

גלעד קריב: חברים, אנחנו עוברים עכשיו להסתייגות מס' 61 עד הסתייגות 80, כולל.

גלעד קריב: חבר הכנסת קיש, אנא נמק במשך שלוש דקות.

יואב קיש: אני רוצה לחזור לנושא הצביעות.

יואב קיש: מכיוון שישנה פה עכשיו חברת כנסת חדשה ממרצ, חברת הכנסת גבי לסקי, אני רוצה לדבר איתכם על הצביעות של מרצ.

יואב קיש: קודם דיברנו על הצביעות של יו"ר יש עתיד, שאני מכיר ואני אומר את הצביעות שלו, עכשיו בואו נדבר על הצביעות של מרצ.

יואב קיש: מרצ נכנסה כשותפה.

יואב קיש: סליחה, חבר הכנסת ארבל.

יואב קיש: אתה סיפרת לי את זה.

יואב קיש: אני מודה, המקור הוא חבר הכנסת ארבל.

משה ארבל: האומר דבר בשם אומרו מביא גאולה לעולם.

גלעד קריב: המביא דברים בשם אומרם מביא גאולה לעולם.

גלעד קריב: תגיד מאיפה זה מגיע.

משה ארבל: ותאמר אסתר למלך בשם - - -.

משה ארבל: ימשיך כבודו.

גלעד קריב: בשם מרדכי, וזה מופיע במסכת אבות, בפרק ה - - -

משה ארבל: אם הוא רוצה להביא גאולה לעולם זה אומר שבית המקדש השלישי ייבנה.

משה ארבל: אני לא יודע אם זה מסתדר עם העמדות הפוליטיות.

גלעד קריב: תודה רבה.

גלעד קריב: חברים יקרים, אנחנו לא נגזול.

גלעד קריב: בבקשה.

יואב קיש: גזלתם, ואני מקווה שאתמצת את דבריי.

יואב קיש: סיעת מרצ חתמה כחברה בקואליציה הפריטטית הזו, והיא שותפה לקואליציה שמבוססת על חוק הפריטטיות, עם ראש ממשלה חליפי, וכל ההתנהלות של ממשלת גנץ-נתניהו הקודמת.

יואב קיש: למה הצביעות הזו זועקת לשמיים?

יואב קיש: יש פה גם ביזוי בית משפט עליון.

יואב קיש: זה בו זמנית.

יואב קיש: זו צביעות וביזוי בית משפט עליון.

משה ארבל: וגבי היא משפטנית.

יואב קיש: הסיבה היא פשוטה – בו זמנית כשהם חתמו על ההסכם של שותפים קואליציוניים בממשלה פריטטית הם מנהלים בבית המשפט העליון משפט, והם טוענים שזה לא תקף וצריך לבטל את החוק שמאפשר את הממשלה החליפית.

יואב קיש: לכן, זו צביעות.

יואב קיש: יתרה מזו, לדעתי האישית, הסובייקטיבית לגמרי, זו פגיעה בבית המשפט העליון של מרצ, שמצד אחד אומרת כך ועושה כך.

משה ארבל: הפגיעה של מרצ, לא בית המשפט של מרצ.

יואב קיש: פגיעה של מרצ בבית המשפט של מרצ – זה דווקא טוב.

יואב קיש: אבל יש פה אמירה ברורה של התנהלות מופקרת שרואה אינטרס פרטי שלהם, של כל אחד ומה שהוא קיבל.

יואב קיש: אין פה שום אמירה ערכית.

יואב קיש: ואם פעם מישהו יזכיר לי ויטען שחברי מרצ הם ערכיים, אני אזכיר לו את המקרה הזה.

גלעד קריב: תודה רבה.

גלעד קריב: אנחנו ניגשים להצבעה על הסתייגויות מס' 61 עד 80, כולל.

גלעד קריב: מי בעד קבלת ההסתייגויות?

גלעד קריב: מי מתנגד או מתנגדת?

גלעד קריב: שמונה.

גלעד קריב: נמנעים?

גלעד קריב: ההסתייגויות לא נתקבלו.

גבי לסקי: אפרופו הסתייגויות, הצבעתם כדי ששר ה- - - יום כיפור.

גלעד קריב: חברתי חברת הכנסת לסקי, ראשית, בזמן הצבעה אנחנו עוצרים בקריאות ביניים עד שאנחנו מסיימים את ההצבעה.

גלעד קריב: קודם כול, נרשמו ההצבעות?

גלעד קריב: בסדר.

גלעד קריב: אני רוצה להציע לחברותיי ולחבריי בקואליציה לראות את מה שקורה כאן כמו תרגיל בזן, ובאמת לעבוד על שרירי האיפוק – גם זו תכונה חשובה.

גלעד קריב: גם צניעות, הצע לכת עם אלוהך.

יואב קיש: אדוני היושב-ראש, ברשותך עוד עצה.

יואב קיש: אני חושב שאנחנו עומדים על כ-600?

יואב קיש: לחלק ל-30.

יואב קיש: 30 כפול 3, בלי ההפסקות שיפריעו, זה 90 דקות.

יואב קיש: תחשבו שהולכים למשחק יורו עכשיו.

גלעד קריב: כמו משחק כדורגל, בסדר גמור - נהדר.

גלעד קריב: חברים, אני מעלה את הסתייגויות מס' 81 עד מס' 100, כולל.

גלעד קריב: חבר הכנסת קיש, שלוש דקות, בבקשה.

יואב קיש: קודם כול, שלא אשכח את הסתייגות מס' 121.

יואב קיש: אני מבקש מהיושב-ראש או מחברי משה ארבל או מחבריי לוועדה להזכיר לי כשנגיע ל-121.

יואב קיש: היא בלטה לי מעל האחרות, אני לא יודע למה.

יואב קיש: אנחנו מתקרבים בצעדים מהירים לכיוון ה-121 – שלא נדלג עליה.

גלעד קריב: אל תדאג, בסדר גמור.

גלעד קריב: אני שוקל להצביע בעד ההסתייגות הספציפית הזו.

משה ארבל: זה רק במטרות החוק, זה עדיין לא אופרטיבי.

משה ארבל: אל יתהלל חוגר כמפתח.

יואב קיש: יש לנו פה את חברת הכנסת רות וסרמן לנדה מכחול לבן.

יואב קיש: אני מודה שיצא לי להזכיר אותך באחד מה - - -

רות וסרמן לנדה: האמת שלא היה לי הכבוד.

יואב קיש: לא יצא לנו במליאה?

יואב קיש: אולי אני טועה.

יואב קיש: אבל אני חייב לומר על כחול לבן דבר אחד.

יואב קיש: הם יכולים להיות יריבים פוליטיים, אנחנו יכולים לא להסכים על אביתר, אני יכול לא להסכים עם מה שגנץ רוצה לעשות באביתר, אבל דבר אחד אי אפשר לקחת, חבר הכנסת משה ארבל.

יואב קיש: כשאני משווה את השנה האחרונה של כחול לבן לעכשיו, הם היו קונסיסטנטיים.

משה ארבל: פיטרו את מיכאל ביטון.

משה ארבל: פיטרו את המזרחים, הם לא יכלו להשאיר אותו בממשלה.

יואב קיש: הם ישבו בממשלה פריטטית, כשהצד השני של השותפים שלהם היום קרעו להם את הצורה, סליחה עם הביטוי, באמת ברמה מבזה והתנהלות מבזה כלפי כחול לבן של כל המפלגות שהיום הן השותפות שלהם.

יואב קיש: חבר הכנסת גנץ הלך ועשה מהלך קשה.

יואב קיש: אמר: אני מפר הבטחה שניתנה: לא הולך עם נתניהו, אבל לאור מצב הקורונה אני לא הולך לבחירות נוספות, ולקח החלטה.

יואב קיש: עזוב את זה שניסנקורן בתוך זה עשה את מה שהוא עשה, ואלף ואחד דברים.

יואב קיש: אני משתף אתכם בחוויות מהממשלה הקודמת.

משה ארבל: הוא היה הנחשון להביא את כולם להפר הבטחות.

יואב קיש: נדבר אחרי זה, יש לנו פשוט נציג מימינה ואני שומר לו.

גלעד קריב: יש לנו עוד כ-50 שניות להנמקה.

יואב קיש: בוא נעשה דיל.

יואב קיש: אתה רוצה להוסיף עד 120?

יואב קיש: בוא נוסיף עד 120, תן לי עוד 3, ואני אסיים.

גלעד קריב: לא.

גלעד קריב: חברים, אנחנו מצביעים עוד 40 שניות.

יואב קיש: לא, כי אמרנו עד 120.

יואב קיש: בואו נמשוך את הזמן ואז את השלוש דקות הנוספות שלי על כחול לבן, לחברת הכנסת רות וסרמן לנדה אני אספר אחר כך.

יואב קיש: שלום, אוסאמה סעדי – חביב ועדת חוקה.

אוסאמה סעדי: לקחת את כל ההסתייגויות שלנו והגשת את זה עכשיו?

יואב קיש: מה פתאום?

יואב קיש: זה לא שלכם.

גלעד קריב: חברי סגן השר לשעבר, יש לך עוד 10 שניות.

גלעד קריב: אנא, חתום.

יואב קיש: אדוני, עליי.

גלעד קריב: תודה רבה.

גלעד קריב: חברים, אנחנו ניגשים להצבעה.

גלעד קריב: אנחנו מצביעים כרגע על ההסתייגויות ממס' 81 עד מס' 100, כולל.

גלעד קריב: מי בעד קבלת ההסתייגויות?

גלעד קריב: מי מתנגד?

גלעד קריב: מי נמנע?

גלעד קריב: אין נמנעים.

גלעד קריב: ההסתייגויות לא נתקבלו.

גלעד קריב: אנחנו נעבור עוד מעט לקפיצות של יותר מ-20, אבל על פי בקשתו של חבר הכנסת קיש אנחנו נייחד דיון מיוחד בהסתייגות 121.

גלעד קריב: חבר הכנסת קיש, בבקשה.

גלעד קריב: אנחנו ב-100 ולכן אנחנו כרגע מ-101 עד 120 כדי שיהיה לך זמן פנוי לדבר על 121.

גלעד קריב: בבקשה, שלוש דקות.

יואב קיש: תודה.

יואב קיש: לכן, אני רוצה לומר שבכל ההתנהלות של השקרים והצביעות, ובאמת שנה של הקמה ושל גועל נפש, ואני אומר לכם שלא ראיתי דברים כאלה, אני רוצה לציין את סיעת כחול לבן כסיעה שלא שינתה את עמדותיה, לפחות ברמה הזו.

יואב קיש: בעניין הזה, לי לפחות, יותר קל להבין את ההתנהלות ואת המוטיבציות.

יואב קיש: וגם אם אני לא מסכים או חולק עליהם לחלוטין, כמו למשל, בנושא אביתר, אני חושב שגנץ טעות קשה, אבל אני מבין מאיפה הוא בא ואני גם מבין את ההיגיון שלו.

גלעד קריב: חברים, אנחנו ניגשים להצבעה על הסתייגויות מס' 101 עד 120, כולל.

גלעד קריב: מי בעד קבלת ההסתייגויות?

גלעד קריב: שניים.

גלעד קריב: מי מתנגד?

גלעד קריב: שבעה.

גלעד קריב: אין נמנעים.

גלעד קריב: בעד – 2

גלעד קריב: נמנעים – אין

גלעד קריב: סגן השר לשעבר, האם נעשה עכשיו מ-121 עד 160?

יואב קיש: לא, 140.

יואב קיש: יש משחק כדורגל.

גלעד קריב: בסדר גמור.

גלעד קריב: מהסתייגות 121 עד 140, סגן השר לשעבר, אנא נמק.

יואב קיש: אני חבר הכנסת יואב קיש.

יואב קיש: זה הכי פשוט והכי נכון, אין שום סיבה.

גלעד קריב: חבר הכנסת קיש, בבקשה.

יואב קיש: אני בסך הכול רוצה להקריא שמטרת חוק זה בסעיף 121 לאפשר לממשלה למנות רב רפורמי לרב ראשי.

משה ארבל: אני מבקש התייעצות סיעתית.

יואב קיש: בסדר.

גלעד קריב: בבקשה, חמש דקות התייעצות סיעתית.

גלעד קריב: מבחינתי, הסתיימה ההנמקה.

גלעד קריב: אנחנו חוזרים מההתייעצות הסיעתית ואנחנו מצביעים.

משה ארבל: ההתייעצות הסיעתית היא שלי.

משה ארבל: לכשישוב הוא יתחיל לנמק.

יואב קיש: כשהוא ישוב אני אוכל להמשיך לנמק.

גלעד קריב: בסדר גמור.

גלעד קריב: שב איתנו.

גלעד קריב: אנחנו בהתייעצות סיעתית, ואגב, בסוגיית מפתח.

גלעד קריב: (הפסקה בדיון להתייעצות סיעתית.

גלעד קריב: )

גלעד קריב: תודה רבה.

גלעד קריב: חברים, אנחנו מחדשים את הדיון.

גלעד קריב: חבר הכנסת קיש, בבקשה.

גלעד קריב: אנא נמק את הסתייגויות 121 עד 140, כולל, בבקשה.

יואב קיש: הסתייגויות 121 – אנחנו במטרת החוק לאפשר לממשלה למנות רב רפורמי לרב ראשי.

יואב קיש: אני מודה שהיה דיון סיעתי מאוד משמעותי בסיעת ש"ס לגבי ההסתייגות הזו.

יואב קיש: אני לא בטוח שתהיה פה תמימות דעים באופוזיציה, למרות שהאופוזיציה היא מאוד מגובשת, ואנחנו נראה מה עוד נעשה בנושא הספציפי הזה.

יואב קיש: אבל כשאני רואה שמדובר גם על כך שהממשלה יכולה למסור שטחים או לסרס את המוסד או לסרס את המשטרה או לסרס את השב"כ או לסרס את צה"ל או לעקור את הדת מהמדינה או לפנות יישובים בשטחי C, ואני מבטיח להתייחס ספציפית לנושא אביתר בהמשך, או לפנות מתיישבים, אז כמובן שאנחנו נותנים לקואליציה במטרת החוק יד חופשית לממש את חלומותיהם.

יואב קיש: לכן, אנחנו - - -.

יואב קיש: תודה.

משה ארבל: אני אעדכן את החברים לגבי שבדיה-אוקראינה: 1 – 1 כרגע.

גלעד קריב: אני רק אציין לטובת סיעת הליכוד בעתיד שניכר שאתם טרם הפנמתם את העובדה שבמקרה של התנועה הרפורמית זה או רב או רבה ראשיים.

משה ארבל: לא, אבל חוק הדיינים כרגע מטרפד את כל העניין.

משה ארבל: אתם בחוק הדיינים - - -

גלעד קריב: אין בעיה, אני רק אומר שתדייקו בפעם הבאה.

יואב קיש: כשנדייק את חוק הדיינים, כשתעשו חוק מדויק, נדייק גם אנחנו.

גלעד קריב: בסדר גמור.

גלעד קריב: אני מעמיד להצבעה את הסתייגויות 121 עד 140, כולל.

גלעד קריב: מי בעד?

גלעד קריב: מי מתנגד?

גלעד קריב: מי נמנע?

גלעד קריב: נהדר, אין נמנעים.

גלעד קריב: ההסתייגויות לא נתקבלו.

משה ארבל: אני יכול להצביע בעד?

גלעד קריב: אה, בגלל הסיפור הרפורמי.

משה ארבל: ברור.

גלעד קריב: אתה צודק.

יואב קיש: פיצול באופוזיציה.

גלעד קריב: בדיוק.

גלעד קריב: ההסתייגויות נדחו.

גלעד קריב: אני רק אסבר את אוזניהם של חבריי מכיוון שאנחנו בערב היכרות בין חברי הוועדה, שאני התנגדתי להסתייגות למינוי רב רפורמי כרב ראשי מכיוון שלשיטת התנועה הרפורמית לא צריך רבנים ראשיים – שריד של מוסד מנדטורי שנכפה על העם היהודי.

גלעד קריב: אבל זה לא נושא שיחתנו.

יואב קיש: רציתי שתרחיב.

גלעד קריב: אני לא מתכוון להרחיב.

יואב קיש: אשמח לשמוע מדוע כך מאמינה התנועה הרפורמית – זה לא ברור.

גלעד קריב: לא, זה ליום אחר.

גלעד קריב: אני אזמין את חבר הכנסת קיש לעשות שבת אצלנו, והכול יהיה בסדר.

יואב קיש: האם אפשר לדעת מה זה "לעשות שבת אצלכם"?

גלעד קריב: חברים, אנחנו נמצאים בעמוד 4 – הסתייגות 141 עד הסתייגות 160, כולל, גם הן עוסקות במטרות החוק.

גלעד קריב: חברי, חבר הכנסת קיש, בבקשה.

יואב קיש: אני עכשיו רוצה להתייחס כמובן למפלגת העבודה, שהיושב-ראש הוא חבר המפלגה.

משה ארבל: אותיותיה הן: אמת.

יואב קיש: אותיותיה הן אמת.

יואב קיש: אנחנו זוכרים הרבה דברים שנעשו.

יואב קיש: גם בקדנציה הקודמת ראינו את האחדות המופלאה.

יואב קיש: זה היה שלושה?

יואב קיש: איך הם עברו אחוז חסימה עם שלושה?

קריאה: היינו ביחד.

גלעד קריב: כן, וגם הייתה חברת כנסת בולטת שהאותיות אל"ף, מ"ם תי"ו, מתאימות לה, והיא דילגה למקום אחר שהוא לא במחנה שלנו.

יואב קיש: אז אותה חברת כנסת המדלגת.

יואב קיש: לגבי ראשת הרשימה שלך, שהיא שרת התחבורה - -

גלעד קריב: והבטיחות בדרכים.

יואב קיש: מפה אני רוצה לשלוח לה ברכה וחזק ואמץ על העברת מתווה הישיבה באביתר.

יואב קיש: כשצריך לומר שאפו, צריך לומר שאפו.

יואב קיש: כחברת ממשלה בכירה שמאפשרת לאביתר, ואני מקווה שגנץ לא יפר את הסיכומים האלה, שמאפשרת לממשלה באמת להתנהל בתבונה ולהפריח את ארץ ישראל ולהקים ישיבת הסדר חדשה באביתר.

יואב קיש: חבר הכנסת גלעד קריב, אני מבקש שמפה תעביר את ברכותיי לשרת התחבורה על המהלך המאוד משמעותי הזה.

יואב קיש: אני רואה זכות גדולה למפלגת העבודה, ובאופן ספציפי לחברת הממשלה מרב מיכאלי.

יואב קיש: אם אפשר, יחד עם זה, לומר לה שבמקום להתעסק בטמפרטורה ברכבות, שתבדוק מה היא עושה עם הבדלי הגבהים, מה היא עושה עם הצפיפות.

יואב קיש: יש הרבה עבודה.

גלעד קריב: אין ספק שהיא ירשה הרבה דברים לטיפול.

יואב קיש: היא ירשה.

יואב קיש: יש הרבה עבודה.

יואב קיש: היו הרבה פרויקטים, יש עוד הרבה פרויקטים, וכנראה שנושא הטמפרטורה חשוב.

משה ארבל: זה חשוב.

גבי לסקי: ביקשתי שגם בוועדה אנחנו נוריד את הטמפרטורה - - -

גלעד קריב: נכון.

גלעד קריב: תודה על ההנמקה, אנחנו עוברים להצבעה.

יואב קיש: סליחה, לפני ההצבעה יש פה בקשה של חברת הוועדה שאומרת - - -

גבי לסקי: אנחנו ביקשנו.

גלעד קריב: לא, אנחנו קבענו פה מדיניות.

יואב קיש: מה המדיניות?

גלעד קריב: כל אדם זכאי לגשת למזגן.

יואב קיש: כל אדם יכול?

יואב קיש: הוא לא צריך זמן דיבור, הוא לא צריך - - -, כלום.

גלעד קריב: לא זמן דיבור, לא רשות ממנהל הוועדה.

גלעד קריב: אני אדם שידוע באמונתו בפלורליזם, בריבוי פנים, בריבוי טמפרטורות – הכול בסדר.

גלעד קריב: חברים, אני ניגש להצבעה.

גלעד קריב: מי בעד הסתייגות 141 עד 160, כולל?

גלעד קריב: מי במתנגדים?

גלעד קריב: תודה.

גלעד קריב: ההסתייגויות לא נתקבלו.

גלעד קריב: תודה.

גלעד קריב: אנחנו עוברים להנמקת ההסתייגויות 161 עד 180, כולל, בעמוד 5.

גלעד קריב: חבר הכנסת קיש, אנחנו עדיין במטרת החוק.

גלעד קריב: בבקשה.

משה ארבל: חשוב להזכיר כמובן את פינוי המבנים הבלתי חוקיים בסילוואן.

גלעד קריב: כן.

יואב קיש: זה שמעון הצדיק.

גבי לסקי: זה לא אותו מקום.

יואב קיש: מה זה קשור למפלגת העבודה?

משה ארבל: מרצ, - - - פעלו כאן.

יואב קיש: אני לא - - -

גלעד קריב: חבר הכנסת קיש, תנמק, בבקשה.

יואב קיש: יושב פה חבר הכנסת יום טוב כלפון.

יואב קיש: קודם כול, אני מרגיש קצת לא נעים כי אני לא מכיר את חבר הכנסת כלפון.

יואב קיש: זו פעם ראשונה שאני פוגש אותו, אבל את מנהיגי המפלגה שלו אני מכיר היטב.

יואב קיש: הם היו פה בכנסת.

יואב קיש: וחבר הכנסת דאז נפתלי בנט, שהיה בכנסת האחרונה באופוזיציה, וחברת הכנסת דאז שקד גם הייתה באופוזיציה.

יואב קיש: זה היה אחרי שלפני שנתיים הם לא עברו אחוז חסימה.

משה ארבל: לפני שכאבה לה הבטן.

יואב קיש: אני לא יודע.

יואב קיש: לדעתי, כאבה לה הבטן הרבה זמן.

יואב קיש: הבטן התחילה לכאוב לה כשהיא הייתה שרת משפטים והיא הלכה יחד עם שי ניצן.

יואב קיש: ראיתי את הביטוי "לסרס".

יואב קיש: לסרס את הביקורת על הפרקליטות – זה היה כאב הבטן הראשון, ומאז את הנזק שהיא עשתה אפשר לאגם אותו להרבה מאוד ספרים.

יואב קיש: אבל אני חושב שהנזק הכי מרכזי שעשו מנהיגי המפלגה שלך הוא הפגיעה הקשה במחנה הימין - תכנון מפורט של איך הופכים להיות ראש ממשלה בלי שום אינטרס או שמירה על אידיאולוגיה.

יואב קיש: ההיפך הוא הנכון – בהבנה ברורה שרק דרך מחיקת האידיאולוגיה הימנית הם יצליחו.

יואב קיש: זה אירוע מתוכנן מלכתחילה.

יואב קיש: אגב, שוב, בניגוד לגנץ שמצא את עצמו בדקה התשעים בקורונה ולקח החלטה קשה, מדובר בזוג שמלכתחילה תכנן הוא בוגד בימין, איך הוא משקר למצביעים שלו, איך הוא לוקח את אותם קולות שהוא קיבל ומייצר נוכלות אישית, רווח אישי.

יואב קיש: פשוט הונו ציבור שלם ואת כל מחנה הימין.

יואב קיש: אני מודה, גרמו לשבר קשה מאוד במחנה הימין.

יואב קיש: במקום הזה לא נשכח, לא נסלח.

יואב קיש: לפחות בימין זו האווירה וזו ההרגשה.

יום טוב חי כלפון: "לא נשכח, לא נסלח" הוא ביטוי שנאמר על ההתנתקות, שלמיטב זכרוני הובילה מפלגתך, מפלגת הליכוד.

יום טוב חי כלפון: לדעתי, עדיין חלק מהחברים מהמפלגה - - -

יואב קיש: לא.

גלעד קריב: חבר הכנסת כלפון, חבר הכנסת קיש, זה הסתיים.

יואב קיש: אני רוצה לענות לו.

גלעד קריב: לא, הוא אמר קריאת ביניים.

יואב קיש: אני אענה לו.

יואב קיש: קודם כול, זה לא נכון כי הליכוד התנגד וקדימה עשתה את ההתנתקות.

יואב קיש: אריאל שרון - - -

יום טוב חי כלפון: ראש המפלגה שלך, למיטב זכרוני, - - -

יואב קיש: אנחנו נחזור לזה.

משה ארבל: ברשותך, דקה, דקה.

גלעד קריב: חברים, סליחה.

גלעד קריב: לא דקה ולא רבע דקה.

גלעד קריב: הסתיים זמן ההנמקות.

גלעד קריב: קריאת ביניים, תודה.

גלעד קריב: אני מעמיד להצבעה - - -

משה ארבל: לפני ההצבעה התייעצות סיעתית.

גלעד קריב: לא, אתה לא יכול.

יואב קיש: התייעצות סיעתית.

יואב קיש: למה לא?

יואב קיש: לפני כל הצבעה אפשר.

גלעד קריב: לא, התייעצות סיעתית היא באותו נושא.

גלעד קריב: אנחנו נמצאים באותו נושא של הסתייגויות של מטרות החוק.

יואב קיש: לא, החלפנו 20.

יואב קיש: לפני כל 20 אפשר.

גלעד קריב: חברים, סליחה.

גלעד קריב: אנחנו נשמע את היועץ המשפטי.

גלעד קריב: העמדה שלי, אלא אם היועץ המשפטי יסתור אותה, היא שאנחנו נמצאים באותו נושא, ויש כאן התייעצות.

יואב קיש: אני יכול להסביר את הטענה שלי?

גלעד קריב: לא, שנייה.

גלעד קריב: חברים, כולם יוכלו לדבר.

גור בליי: העמדה שלנו בהקשר הזה היא שבגלל שהתייעצות סיעתית היא על נושא מסוים, ובמקרה הזה באופן אמיתי כל ה-190 האלה זה על נושא מטרת החוק אז יש עליהם התייעצות סיעתית אחת.

גור בליי: אחר כך, כשנעבור לנושא נוסף, יכולה להיות עוד אחת.

גור בליי: אבל בהיבט הזה אנחנו לא חושבים.

גור בליי: אפשר להיות יותר נדיבים בדבר הזה, אבל - - -

משה ארבל: שאלה מהותית בנוגע לסעיפים ספציפיים שהסיעה צריכה לקבל החלטה.

משה ארבל: אנחנו עומדים להצביע.

גור בליי: אבל הייתה התייעצות על הנושא של מטרת החוק.

גלעד קריב: זה באותו נושא.

גלעד קריב: זו הפרשנות שאני מקבל, חברים.

משה ארבל: אנחנו מקבלים אותה.

גלעד קריב: תודה רבה.

גלעד קריב: אני ניגש להצבעה.

גלעד קריב: אני שב ומדרבן את חבריי לקואליציה.

גלעד קריב: באמת, ראו זו כפררוגטיבה של האופוזיציה בערב הזה – הכול בסדר.

גלעד קריב: אני מבקש להצביע על הסתייגויות 161 עד 180, כולל.

גלעד קריב: מי בעד קבלתן?

גלעד קריב: אחד.

גלעד קריב: מי מתנגד?

גלעד קריב: שבעה.

גלעד קריב: נמנעים?

גלעד קריב: בעד – 1

גלעד קריב: נמנעים – אין

גלעד קריב: בסדר גמור, ההסתייגויות נדחו.

גלעד קריב: אנחנו כרגע ניגש ל-10 הסתייגויות בלבד כיוון שבהן אנחנו מסיימים את ההסתייגויות לעניין מטרת החוק ואז אנחנו עוברים לנושא אחר.

גלעד קריב: חבר הכנסת קיש, אתה מוזמן לנמק את הסתייגות 181 עד 190, בבקשה.

יואב קיש: שוב אני אומר לחבר הכנסת כלפון, באמת בצורה ידידותית, אני לא מכיר אותך אישית ואין לי שום דבר חס וחלילה נגדך אישית, רק למען לדייק את הדברים, מפלגת הליכוד התנגדה להתנתקות.

יואב קיש: אריאל שרון, שהיה יו"ר הליכוד עזב את הליכוד למפלגת קדימה, והוביל את ההתנתקות במפלגת קדימה.

יואב קיש: אני הייתי בליכוד כשאריאל שרון עשה את ההליך שהוא רצה דרך המתפקדים.

יואב קיש: היה משאל מתפקדים בעד או נגד ההתנתקות.

יואב קיש: אני הצבעתי נגד, ורבים מחבריי הצביעו נגד.

יואב קיש: למרות הרוב של המתפקדים שהיה נגד, אריאל שרון החליט ללכת להתנתקות.

יואב קיש: זה קרע אותו מהליכוד.

יום טוב חי כלפון: אתה אומר שישראל כץ ובנימין נתניהו היו בקדימה כשהם הצביעו בעד ההתנתקות?

גלעד קריב: חבר הכנסת כלפון, מה יהיה?

יואב קיש: אני אומר שבסוף הקרע של ההתנתקות גרם לכך שקדימה בראשות אריאל שרון עזבה את הליכוד, הובילה את המהלך הזה, והליכוד התנגד להתנתקות.

יואב קיש: אני מודה להערתך, ואולי יש לי טעות בזמנים כאלו או אחרים, אבל זו הייתה המהות לנקודת הזמן ההיא.

יואב קיש: אני זוכר את זה כמתפקד ליכוד אז, לא הייתי יותר מזה באירוע הזה.

יואב קיש: אני יכול להגיד ש"לא נשכח, לא נסלח" לא נאמר על-ידי כרגע בחשיבה על ההתנתקות, אלא נאמר על-ידי באווירה הקשה של הבגידה בימין במכירת כל האידיאולוגיה, בעשיית עסקה עם גופים אנטי ציוניים, בכניעה מוחלטת לדרישות אנטי ציוניות.

יואב קיש: אנחנו רואים את זה עכשיו גם בחוק איחוד משפחות, ורואים איך הקואליציה השערורייתית הזו נכנעת בכל דבר ודבר.

יואב קיש: במקום לבוא איתנו לחוק הגירה מסודר, אתם הולכים ומוכרים את חוק איחוד משפחות, המחורר גם כך, וממשיכים לחורר אותו עוד יותר כדי שווליד טאהא ומאזן גנאים ומנסור עבאס אולי יחשבו להצביע נמנע, ואני לא יודע מה איתכם.

יואב קיש: השבר הוא קשה, המחיר הוא כבד.

יואב קיש: ואני חוזר ואומר לחברי חבר הכנסת כלפון, ובאמת אין לי איתך שום היכרות מוקדמת, ואין לי כלפיך שום טענה אישית, יש לי טענות קשות מאוד כלפי מנהיגי המפלגה שלך: איילת שקד ונפתלי בנט, שהונו ורימו בוחרים ופעלו כאחרון הנוכלים, והגיעו למקום שהגיעו רק בשקר ורמייה.

גלעד קריב: תודה רבה.

גלעד קריב: אני מעמיד להצבעה את הסתייגויות 181 עד 190, כולל.

גלעד קריב: מי בעד? שניים.

גלעד קריב: מי מתנגד?

גלעד קריב: שבעה.

גלעד קריב: אין נמנעים.

גלעד קריב: בעד – 2

גלעד קריב: נמנעים – אין

גלעד קריב: תודה.

גלעד קריב: חבר הכנסת קיש, האם תרצה, לאור זה שאנחנו עוברים כרגע, אם אינני טועה, לכמעט 400 הסתייגויות סביב זמן כניסת החוק לתוקף, דבר שמעיד על קוהרנטיות מחשבתית להציע 300 מועדי תחילת תוקף שונים, שנעבוד בכפולות של 40 או 20?

יואב קיש: אני מבקש התייעצות סיעתית.

גלעד קריב: על הסוגיה.

גלעד קריב: תזכור שאם אתה לוקח אותה עכשיו, על כל סוגיית זמן הכניסה לתוקף מיצית.

משה ארבל: כן, אבל הסיעה שלו.

גלעד קריב: סיעה שלו.

גור בליי: לא, לפי התקנון יש התייעצות סיעתית אחת לכל הסיעות.

גלעד קריב: התייעצות סיעתית לכל הסיעות.

גלעד קריב: תצטרך להתייעץ עם חבריך בסוגיה.

יואב קיש: אני יכול רגע התייעצות סיעתית אם אני רוצה התייעצות סיעתית?

גלעד קריב: כן, אבל אז איבדת את זכות ההתייעצות.

גלעד קריב: 20 או 40, מורי ורבי?

יואב קיש: אם כך, אתה מחייב אותי להישאר ב-20.

גלעד קריב: אז נישאר ב-20, אין שום בעיה.

גלעד קריב: חברים, הסתייגויות 191 עד 210, כולל?

יואב קיש: אבל לפני כן שאלה.

יואב קיש: אם אני בתור מנמק, לאור משך הזמן הארוך, צריך ללכת למקום מסוים, למשהו ביולוגי?

משה ארבל: הפסקה ביולוגית.

גלעד קריב: אז אנחנו נעשה מתוך כבוד לעניינים הביולוגיים - - -

יואב קיש: לא שאני צריך כרגע, אני פשוט שואל כי הייתה לי מחשבה על התייעצות סיעתית והבנתי את המורכבות של האירוע אז אני שואל את עצמי מה יקרה באירוע ביולוגי, האם אנחנו לקראת משהו - - -

גלעד קריב: על מנת להראות את הרוח הטובה ששורה פה בוועדה, במקרה של צורך ביולוגי נעשה הפסקה לטובת העניין, בסדר?

גור בליי: אגב, לפי התקנון גם חבר כנסת אחר יכול להציג בשמך?

גלעד קריב: אנחנו לא רוצים לקחת מחבר הכנסת קיש את התענוג הגדול של להציע.

יואב קיש: אבל אין לי עוד חבר כנסת אחר מסיעתי.

גלעד קריב: זה בסדר, גם חבר כנסת מסיעה אחרת יכול.

יואב קיש: האם חברת הכנסת גבי לסקי מוכנה להחליף אותי פה בייצוג ההסתייגויות?

גלעד קריב: לא, לא.

גלעד קריב: אני אבקש מחברת הכנסת לסקי להימנע.

גלעד קריב: חבר הכנסת קיש, אני חייב לומר שהדבר שהכי מעסיק אותי בשעה זו היא השאלה האם חבר הכנסת קרעי משתמש באותה אפליקציה של מחולל הגימטריות גם לחולל הסתייגויות מהסוג הזה?

גלעד קריב: האם זו אותה תוכנה שהוא פיתח?

משה ארבל: לא, גימטריות זה בעל-פה.

גלעד קריב: הבנתי, יפה מאוד.

גלעד קריב: יש לך שלוש דקות לנמק את הסתייגויות 191 עד 210, בבקשה.

גלעד קריב: עוד לא התחלתי לך את הזמן.

גור בליי: ההסתייגויות האלה, וגם הרצף שבפניו, קשורות לכניסה לתוקף וכולן מבססות את הכניסה לתוקף על מעבר של חוק אחר.

יואב קיש: איזה "חוק אחר"?

גלעד קריב: כל מה שמחולל ההסתייגויות של קרעי הכניס והזין.

גלעד קריב: בבקשה.

יואב קיש: אני לא מכיר את חבר הכנסת יום טוב כלפון ולכן עשיתי גוגל עליו.

יואב קיש: יש לנו ד"ר גוגל.

גלעד קריב: חבר הכנסת כלפון, אתה עכשיו הגעת לרמה השנייה של שיעור הזן שלנו.

גלעד קריב: אתה התלמיד הכי מתקדם בכיתה.

גלעד קריב: אנא, נשימה עמוקה.

גלעד קריב: תקבל תוספת זמן.

משה ארבל: תאמין לי שמה שהוא חוטף בבית הכנסת זה כלום לעומת זה.

יום טוב חי כלפון: אני לא חוטף שום דבר.

יום טוב חי כלפון: אני לא מתפלל בהר נוף.

גלעד קריב: יום טוב, אני מתחנן בפניך.

יואב קיש: יש לי הרגשה שאני דווקא יכול להיות חבר טוב של חבר הכנסת כלפון.

יואב קיש: כי אם אני רואה שחבר הכנסת יאיר גולן, שעשה כבר כמה מעברים, ואני לא זוכר באיזה הוא סיעה עכשיו, האם הוא במרצ או בעבודה, הוא מזהה תהליכים במרצ, ואם אני קורא כתבה שיאיר גולן משתלח במועמד ימינה יום טוב כלפון, וטוען שכלפון תומך נלהב בסיפוח או בריבונות.

יואב קיש: כמי שהוביל את שדולת ארץ ישראל ופעל רבות למען ריבונות, אני רוצה לחזק את ידך בנושא הזה.

יואב קיש: אני בטוח שתהיה לנו פעילות משותפת בתחום.

יום טוב חי כלפון: מעניין מה היה ב-12 השנים האחרונות בתחום.

גלעד קריב: יום טוב.

יואב קיש: אגיד לך בדיוק.

יואב קיש: אנחנו העלינו את זה למודעות.

יואב קיש: הזכות הזו קיימת לא אצלי אלא קיימת אצל שתי נשים מדהימות.

יואב קיש: זה לא אורית סטרוק.

יואב קיש: אתה יודע על מי אני מדבר?

יואב קיש: תזכיר את השם.

יום טוב חי כלפון: אני יודע.

יום טוב חי כלפון: אתה מדבר על דניאלה וייס ו - - -

יואב קיש: לא.

יואב קיש: אני מבטיח לחזור עם השמות.

גלעד קריב: זה נפלא שמעלים פה שתי נפלאות אז זה אורית סטרוק ודניאלה וייס.

גלעד קריב: רק נזכיר את נדיה מטר ואפשר להמשיך.

יואב קיש: נדיה.

גלעד קריב: אתה רואה, אני פה בשבילך.

יואב קיש: הנה, היושב-ראש יודע.

יואב קיש: הבאנו את זה למודעות, כולל מהלך שאני חושב שהיה יכול לצאת ממנו הרבה בתקופת טראמפ, ולצערי, נבלם.

יואב קיש: אגב, בחלקו על-ידי המתיישבים עצמם.

יואב קיש: בהסתכלות אסטרטגית יכול להיות שזו הייתה טעות, אני לא יודע להגיד כי אני לא יודע לאן זה היה מגיע ומתפתח.

יואב קיש: אבל בוודאי אם שאלת מה היה לפני עשר שנים ואיפה אנחנו עומדים היום, אני לא יודע מה הממשלה המסוכנת של היום תעשה.

יואב קיש: אני רואה שהם אומרים משהו אחד - - -

משה ארבל: אבל העיקר הוא בקואליציה עם יאיר גולן – ברוך השם.

יואב קיש: קודם כול, יאיר גולן הוא חבר קואליציה שלך, לא שלי.

יואב קיש: והחברים שיושבים פה סביב השולחן, הם חברי קואליציה שלך, לא שלי.

יואב קיש: העמדות שלי הפוכות לעמדות שלהן, וזה בסדר גמור.

יואב קיש: ואני מניח שחברות הכנסת שנמצאות לצידי יודעות את זה.

יואב קיש: אנחנו חיים עם זה מצוין.

יואב קיש: אני מניח שהעמדות שלך טובות, אבל העמדות של המנהיגים של המפלגה שלך הם בבחינת כל המרבה במחיר, לשם הם הולכים.

גלעד קריב: תודה רבה.

גלעד קריב: אנחנו ניגשים להצבעה.

משה ארבל: לפני הצבעה, אני מבקש התייעצות סיעתית על האירוע הזה.

משה ארבל: זה אירוע משמעותי.

יואב קיש: אנחנו הולכים להתייעצות סיעתית.

גלעד קריב: בבקשה, חמש דקות בדיוק.

גלעד קריב: (הפסקה בדיון להתייעצות סיעתית.

גלעד קריב: )

גלעד קריב: חברים, אני מחדש את הדיון.

גלעד קריב: חבר הכנסת קיש, סיימת לנמק את ההסתייגויות.

גלעד קריב: אנחנו מצביעים כרגע על הסתייגויות 191 עד 210, כולל.

גלעד קריב: מי בעד קבלת ההסתייגויות?

גלעד קריב: מי נגד?

גלעד קריב: ההסתייגויות לא נתקבלו.

גלעד קריב: ההסתייגויות נפלו.

גלעד קריב: הסתייגויות 211 עד 230, כולל, גם הן עוסקות בתוקף החוק.

גלעד קריב: חבר הכנסת קיש, בבקשה.

יואב קיש: אני לא רוצה שחברת הכנסת טטיאנה וחברת הכנסת ענבר מיש עתיד יפסידו.

גלעד קריב: לא, אין להמתין.

גלעד קריב: מי שיוצא – מפסיד.

גלעד קריב: זמנך התחיל.

יואב קיש: קודם כול, התנועה היא נשים למען עתיד ישראל – נשים בירוק: נדיה מטר ויהודית קצובר.

יואב קיש: כשמגיע זכות, צריך להגיד אותה ולא לחמוק ממנה.

יואב קיש: הן הובילו את נושא הריבונות ומגיע להן ישר כוח חזק.

יואב קיש: אני בטוח שיש להן עוד הרבה מאוד דברים לעשות.

יואב קיש: אני חושב שעברנו על כל המפלגות של הקואליציה, אבל עדיין לא הספקנו לדבר על שתי מפלגות: האחת היא ישראל ביתנו.

לימור מגן תלם: רציתי לשאול מה איתנו?

לימור מגן תלם: הרגשתי מוזנחת.

יואב קיש: להבנתי, אתם, ישראל ביתנו, נתתם את המקום לתקווה חדשה, אז איך יש פה מצביעה מישראל ביתנו?

אסף פרידמן: על חשבון, זה אפשרי.

קריאה: על תקן ממלא מקום קבוע.

יואב קיש: אה, תקן ממלא מקום.

גלעד קריב: הכול בסדר, תנוח דעתך.

משה ארבל: אבל אני חושב שזה ממש לא מכבד את חברת הכנסת החדשה שיושבת כאן על תקן ממלאת מקום קבועה.

לימור מגן תלם: אני מרגישה - - -

גלעד קריב: חברת הכנסת מגן תלם וחבר הכנסת ארבל, קריאות ביניים הן מאוד מאוד קצרות והן מתייחסות לדברים של המציג.

גלעד קריב: בבקשה, המשך.

יואב קיש: אני חושב שזה ממש לא מכבד את חברת הכנסת מגן תלם שבאה לפה ומשקיעה מזמנה בשעות המאוחרות.

משה ארבל: שתים-עשרה בלילה.

לימור מגן תלם: אני מודה לכם שאתם דואגים לכבודי.

יואב קיש: כבר שתים עשרה בלילה.

יואב קיש: ולעומת זאת, חברת הכנסת שרן השכל, שהיא למעשה חברת הוועדה על המקום של ישראל ביתנו, אינה נוכחת.

יואב קיש: אולי זה כמו בצבא.

יואב קיש: אתם יודעים, יש דרג ויש זה, אבל אנחנו - - -

גלעד קריב: הביטוי הזה יימחק מהפרוטוקול מטעמים מגדריים.

יואב קיש: אמרתי שבצבא יש דרג, ואני חושב שלא ראוי להתייחס לחברי כנסת חדשים כדרג זוטר.

משה ארבל: גם מספרית.

משה ארבל: כמה חברים יש ב - - -?

גלעד קריב: חבר הכנסת ארבל, אל תסייע לחברך באופוזיציה.

יואב קיש: את זה אני שומר להסתייגות הבאה.

יואב קיש: העלה, בצדק, חבר הכנסת ארבל שאלה.

יואב קיש: יש לנו את חברת הכנסת שרן השכל שהייתה אמורה להיות במקום ישראל ביתנו.

יואב קיש: לדעתי, יש פה דיל עם ישראל ביתנו, שרוצים עוד מקום בוועדת כספים.

יואב קיש: כי לא מספיק להם שהיושב-ראש שלהם, שהשר שלהם, ושיש עוד שר בכספים, גם רוצים את ועדת הרפורמות, וכנראה רוצים, ובגלל זה סגרו דיל עם תקווה חדשה, שבוועדת חוקה יתנו להם את המקום.

גלעד קריב: תודה רבה.

לימור מגן תלם: אתה רואה, אני מתאפקת.

גלעד קריב: טוב מאוד, ציון לשבח.

יואב קיש: מה אני הפסדתי?

יואב קיש: למה להתאפק?

גלעד קריב: לא הפסדת, גם אתה מקבל ציון לשבח.

יואב קיש: אסיים את דבריי, ותודה ליושב-ראש שמאפשר לי לסיים את דבריי.

יואב קיש: אני אומר בצורה ברורה, אני חושב שהדיל הזה, שבו חברת הכנסת שרן השכל כדרג לא נמצאת פה ומשאירה פה דרג זוטר לתפוס את מקומה, לא ראוי.

משה ארבל: זה חלילה לא כלפייך.

גלעד קריב: תודה רבה, חבר הכנסת קיש.

גלעד קריב: אנחנו ניגשים להצבעה.

גלעד קריב: מי בעד קבלת הסתייגויות 211 עד 230, כולל?

גלעד קריב: שניים.

גלעד קריב: מי מתנגד או מתנגדת?

גלעד קריב: שישה.

גלעד קריב: בעד – 2

גלעד קריב: ההסתייגויות לא נתקבלו.

גלעד קריב: תודה.

גלעד קריב: ממשיכים.

יואב קיש: לפני כן שאלה, כמה חברים - - -?

יואב קיש: אני רוצה לשאול לפני הנימוק.

גלעד קריב: אתה תקבל מענה מהנהלת הוועדה.

גלעד קריב: אנחנו ניגשים להסתייגויות 231 עד 250, כולל.

גלעד קריב: גם הן עוסקות בתוקף כניסת החוק.

גלעד קריב: חבר הכנסת קיש, שאלה, ומייד אחריה שלוש דקות.

יואב קיש: כמה חברי ועדה יש?

יואב קיש: כמה מתוכם קואליציה וכמה אופוזיציה?

גלעד קריב: יש לנו תשעה חברי קואליציה ושבעה חברי אופוזיציה.

גלעד קריב: שלוש דקות, בבקשה.

משה ארבל: זה חלק מהדריסה של האופוזיציה.

יואב קיש: אני חייב לומר שאני לא מבין את הייעוץ המשפטי - איך הם לא מגיבים.

יואב קיש: זה לא הייעוץ המשפטי של ועדת חוקה, זה הייעוץ המשפטי של הכנסת – איך הם לא מגיבים על הדורסנות הזו.

יואב קיש: איך יכול להיות בכנסת שהיא 60-59?

יואב קיש: אתם יודעים מה?

יואב קיש: קחו 59 – 61.

יואב קיש: עושים פער באחוזים לא הגיוניים של 2.

יואב קיש: זה ניצול לרעה הכי גרוע והכי מוחלט שיש בכנסת הזו.

יואב קיש: יש פה מיעוט באופוזיציה, שהוא לא כזה מיעוט, הוא כמעט שווה בגודלו.

יואב קיש: אני מבין שצריך לתת יתרון אבל היתרון צריך להיות של אחד או אחת.

יואב קיש: לא יכול להיות שעושים פה הפרש של שני כיסאות.

יואב קיש: זה לא משקף שום דבר, זה פגיעה בסיסית בזכויות האופוזיציה בבית הזה.

יואב קיש: זו התנהלות דורסנית וגסה של רמיסת זכויות המיעוט בכנסת ישראל.

יואב קיש: לא יכול להיות שהדבר הזה יימשך.

יואב קיש: אם אתם לא תשנו את זה, אנחנו נפעל בכל הכלים שיש לנו כדי שהדבר הזה ישתנה.

יואב קיש: הפער הזה לא מייצג את מאזן הכוחות בכנסת ישראל.

יואב קיש: היה צריך להיות 9 – 8, 8 – 7.

יואב קיש: אין שום בעיה במספר אי-זוגי.

יואב קיש: כך היה נהוג מאז ומתמיד.

יואב קיש: זה הרצון לייצר פער.

יואב קיש: תעשה גם 20 – 5, למה אתה עושה רק 9 – 7?

יואב קיש: מי עוצר ממך?

יואב קיש: באותה סמכות אתה יכול לעשות אותו דבר.

יואב קיש: מה זו ההתנהלות הזו?

גלעד קריב: תודה רבה.

גלעד קריב: אנחנו מצביעים.

גלעד קריב: מי בעד הסתייגויות 231 עד 250, כולל?

גלעד קריב: מי נגד?

גלעד קריב: ההסתייגויות לא נתקבלו.

גלעד קריב: תודה.

גלעד קריב: ההסתייגויות נדחו.

גלעד קריב: אנחנו עוברים להסתייגויות 251 עד 270, כולל, באותו נושא.

גלעד קריב: חבר הכנסת קיש, בבקשה.

יואב קיש: חבר הכנסת ארבל, אני שוקל.

יואב קיש: אולי נעשה גיוס מלא לאופוזיציה.

יואב קיש: אנחנו נביא את כל שבעת החברים שלנו – שלפחות נראה פה שמונה חברים של הקואליציה.

משה ארבל: איפה תקווה חדשה?

משה ארבל: הם ביקשו מתוך שש, שלוש - לא?

יואב קיש: כן.

גלעד קריב: אני רק מבקש לציין שמבחינתי כשיש דיאלוג שחבר הכנסת קיש משקף איתו פעולה, אז הזמן עובר.

יואב קיש: אין בעיה, הזמן עובר.

יואב קיש: היושב-ראש התפרץ עכשיו לדברים שלי ואני מבקש לקבל את הזמן הזה חזרה.

גלעד קריב: כן, מנצל את סמכותו הדורסנית כיושב-ראש.

משה ארבל: אני מציע ליושב-ראש לא לנסות אותו כי תהיה לו הפסקה ביולוגית – עזוב.

יואב קיש: אנחנו עדיין לא עוסקים בביולוגיה.

יואב קיש: אני מאוד מופתע ממפלגת תקווה חדשה.

יואב קיש: הם עדיין מייצרים אצלי הרגשה של תקווה ישנה, שגם היא לא מצליחה להגיע לאיזשהו פתרון.

יואב קיש: ביקשו ונלחמו.

יואב קיש: קיבלו שני כיסאות לשישה מנדטים.

משה ארבל: שלוש.

יואב קיש: לא, השלישית זה על חשבון.

יואב קיש: בפועל זה שלוש.

משה ארבל: מה זה משנה?

משה ארבל: בפועל רשומים שלוש.

משה ארבל: 50% מהמפלגה מכוסה.

יואב קיש: אבל לא נמצא פה אפילו אחד מהם - נכון?

יואב קיש: אני לא טועה.

יואב קיש: האם יש פה מישהו מתקווה חדשה?

יואב קיש: האם צופה בנו מישהו מתקווה חדשה?

יואב קיש: זו בעיה קשה.

יואב קיש: אדוני היושב-ראש, אתה תצטרך להסתדר עם תקווה חדשה.

יואב קיש: אם לא, לא תהיה תקווה ישנה.

יואב קיש: אני חייב לומר לך שהאתגר הוא קשה כי גם להם אין אידיאולוגיה.

יואב קיש: יש להם רק אידיאולוגיה אחת, והאמת שבאידיאולוגיה הזו הם עמדו.

יואב קיש: ב: רק לא ביבי, הם עמדו, בכל השאר – מכירה פומבית, מכירת חיסול, וגם פה.

משה ארבל: אתה יכול להתייחס ספציפית ל-270?

יואב קיש: בהסתייגות הבאה אתייחס ל-270.

גלעד קריב: לא, 270 זה עכשיו.

גלעד קריב: אתה רוצה לנמק רטרואקטיבית?

גלעד קריב: בסדר גמור.

יואב קיש: כן, בוודאי.

יואב קיש: אתה יודע מה?

יואב קיש: הזכרת לי – רביזיה.

יואב קיש: אני מבקש רביזיות על כל ההחלטות שהיו.

יואב קיש: שכחתי, תודה.

יואב קיש: הרי זו בדיוק ההזדמנות.

יואב קיש: אנחנו נצביע כשאסיים את דבריי ואז אני אבקש רביזיה וברביזיה אוכל להתייחס ל-270.

משה ארבל: זה 270, ויש לי שאלה על הגבלת רישיון נהיגה.

יואב קיש: אוקיי, אז אבקש את הרביזיה ואז נדון על זה ביתר אריכות.

גלעד קריב: בסדר, תודה.

גלעד קריב: מי בעד קבלת ההסתייגויות מ-251 עד 270?

גלעד קריב: מי מתנגד?

גלעד קריב: ההסתייגויות לא נתקבלו.

גלעד קריב: נפל.

גלעד קריב: אנחנו מ-271 עד 290, כולל.

גלעד קריב: כבודו, בבקשה.

יואב קיש: צר לי, אומנם לא ראיתי פה חברי כנסת של תקווה חדשה אבל אני חייב להמשיך את השיעור הקצר בחשבון, ואבקש את עזרת החברים.

יואב קיש: אתם מוזמנים להשתתף, וזה על זמני.

יואב קיש: אני לא אראה בזה גזל זמן שלא בצדק.

יואב קיש: אם אנחנו על שישה מנדטים של תקווה חדשה אמורים לקבל שני חברי ועדה פה - אז אם אנחנו אופוזיציה, אז אני מבין שזה - - -.

יואב קיש: 30 מנדטים של ליכוד לחלק ל-3, כמה כסאות היינו צריכים לקבל לולא היינו כמו תקווה חדשה?

יואב קיש: האם מישהו יודע לתת לי מענה לשאלה?

יואב קיש: 6 לחלק ל-2 זה 3, 30 לחלק ל-3 יוצא - - -

קריאה: 10.

יואב קיש: 10 – המספר הזוכה.

יואב קיש: תודה רבה לייעוץ המשפטי של הוועדה.

יואב קיש: האם יש לסיעת הליכוד עשרה חברים בוועדה?

גבי לסקי: אם זה על הזמן שלו - - -

גלעד קריב: חברים, לא, לא.

יואב קיש: זה על הזמן, אני מאשר.

ענבר בזק: יואב, אתה שווה כמו - - -.

ענבר בזק: איכות, לא כמות - - -

יואב קיש: לא, חס וחלילה.

יואב קיש: כל ח"כ שווה 1.

גלעד קריב: יואב, סיימת לנמק?

יואב קיש: לא.

יואב קיש: אני חייב להעיר הערה לחברת הכנסת ענבר.

יואב קיש: כל ח"כ שווה 1 בבית הזה – זו בדיוק הסיבה המרכזית לאי-הצדק הזה, ודיברתי על הפער.

יואב קיש: הפער הזה של ה-9 – 7, ואי-הצדק הזה, בדיוק מה שאמרת, שגם בא לידי ביטוי ברמיסה ביחס בתוך הוועדה.

יואב קיש: אתם יודעים מה?

יואב קיש: נגיד אולי בתוך האופוזיציה, אבל בואו נראה את סיעת כחול לבן.

יואב קיש: יש לכם 8 מנדטים בכנסת הזו?

יואב קיש: כמה נציגים בוועדה יש לכם?

יואב קיש: 1.

יואב קיש: אם כך, איך עם 6 מנדטים של תקווה חדשה יש 2 פלוס ממלא מקום?

יואב קיש: אני לא יודע, אני מודה שאני אצטרך על זה הצבעה ורביזיה.

גלעד קריב: בסדר גמור.

גלעד קריב: אנחנו מצביעים כרגע על 271 עד 290.

גלעד קריב: מי בעד?

גלעד קריב: מי מתנגד?

גלעד קריב: ההסתייגויות לא נתקבלו.

יואב קיש: חברת הכנסת לסקי רצתה להגיד לי משהו.

גלעד קריב: אבל חברת הכנסת לסקי לא ברשות דיבור שלך.

גבי לסקי: זה רשות הדיבור שלך.

גלעד קריב: זה בסדר.

גלעד קריב: אנא, אין חלוקת רשויות דיבור.

גלעד קריב: היום אנחנו רק עם מציגי ההסתייגויות.

גלעד קריב: זה תרגיל באיפוק.

גלעד קריב: אנחנו בהסתייגויות 291 עד 310.

יואב קיש: לפני שאתה מתחיל, יש לי בקשה.

יואב קיש: מכיוון שחברי לאופוזיציה חבר הכנסת משה ארבל ראה צורך מיוחד לפרט על הסתייגות 270, ומכיוון שהיא ממילא ברביזיה, את הזמן של השלוש דקות האלה לתת לחבר הכנסת משה ארבל כדי שיתייחס כרצונו לסעיף 270 או לכל דבר העולה על רוחו.

גלעד קריב: למיטב ידיעתי, אתה רשאי לבקש מחבר הכנסת אחר לנמק.

גלעד קריב: אנחנו כרגע מצביעים על 291 עד 310, כולל.

גלעד קריב: שלוש דקות לחבר הכנסת משה ארבל, בבקשה.

משה ארבל: אדוני היושב-ראש, חברות וחברי הכנסת, בהסתייגות 270 מבקש חברינו שלמה קרעי.

משה ארבל: כרגע, בימי בין המצרים, הוא עושה תיקון חצות.

משה ארבל: בלילה גדול וקדוש, בין י"ז בתמוז לתשעה באב, בחצות הלילה, הוא מקונן על חורבן בית מקדשנו.

משה ארבל: הוא הלך להתפלל והשאיר אותנו כאן.

יואב קיש: מצווה אחרת.

משה ארבל: בסדר, העוסק במצווה פטור מהמצווה.

משה ארבל: הוא מציע ב-270 שהחוק הזה ייכנס לתוקף כאשר תעבור בכנסת הצעת חוק ההוצאה לפועל (תיקון – ביטול הגבלת רישיון נהיגה).

משה ארבל: לגופו של עניין, ולכן טוב שביקשת גם רביזיה, אני חושב שהסוגיה הזו בעייתית.

משה ארבל: כידוע לכולנו, בעקבות בג"צ פר"ח, כידוע לכולנו, המטרה המרכזית בהגבלת רישיון נהיגה נועדה להיות חלף מאסר.

משה ארבל: כאשר חייב ההוצאה לפועל בעבר היה מקבל עונש מאסר או סנקציית מאסר כדי שישלם את חובו, זה פגע בכבוד האדם וחירותו, ובעקבות כך תוקן החוק באופן כזה שיאפשר - - - חבר הכנסת אוסאמה סעדי, אני מדבר על סוגיית ביטול הגבלת רישיון נהיגה של חייבי הוצאה לפועל.

משה ארבל: אני חושב שכדאי שתדבר איתי גם על זה כי זה נושא מאוד מאוד חשוב.

אוסאמה סעדי: אבל כבר עשינו.

משה ארבל: נכון, זה היה בהוראת שעה ספציפית רק בתקופת הקורונה כדי שאנשים יוכלו לתפקד בתקופה הזו כשהייתה בעיה עם תחבורה ציבורית.

משה ארבל: השאלה הראשונה היא האם זה בתוקף.

משה ארבל: ממילא ההסתייגות של 270 לא במקומה כיוון שזה עומד בתוקף, למרות שהיא מתייחסת ספציפית להצעת חוק פרטית ולא לאותה הצעת חוק ממשלתית.

משה ארבל: יחד עם זאת, אני חושב שאם משאירים את זה כך באופן גורף, זה עלול לפגוע גם בחייבים.

משה ארבל: חייבת להיות סנקציה כדי לעודד חייב לשלם כי בסופו של דבר אנחנו לא רוצים שאנשים ישתמטו מתשלום חובותיהם.

משה ארבל: לכן, בנסיבות העניין, אני חושב שכדאי לקיים דיון מחודש ביחס ל-270, ואולי אנחנו ברביזיה נשקול את הורדת ההסתייגות הזו.

משה ארבל: תודה רבה.

גלעד קריב: תודה רבה.

גלעד קריב: אנחנו מצביעים על הסתייגויות 291 עד 310, כולל.

גלעד קריב: מי בעד?

גלעד קריב: מי מתנגד?

גלעד קריב: ההסתייגויות לא נתקבלו.

גלעד קריב: תודה רבה.

גלעד קריב: אנחנו עוברים להסתייגויות 311 עד 330, כולל.

גלעד קריב: חבר הכנסת קיש, זכות הדיבור וההנמקה חוזרת אליך, בבקשה.

יואב קיש: אני רוצה להתייחס לחברי מסיעת ימינה חבר הכנסת יום טוב כלפון.

יום טוב חי כלפון: בסדר, זה תיקון חצות.

יום טוב חי כלפון: אני פטור.

יואב קיש: אני יכול לשאול שאלה, חבר הכנסת כלפון?

יום טוב חי כלפון: האם מותר לנהל שיחה, אדוני היושב-ראש?

יואב קיש: כן, זה על הזמן שלי.

יואב קיש: לך על זה.

משה ארבל: לך על זה.

גלעד קריב: אני חושב שאתה עושה טעות.

יואב קיש: אני הבנתי שאתה עולה מצרפת, נכון?

יום טוב חי כלפון: כן.

משה ארבל: אבל במקור הוא מטוניס – צרפת, צרפת.

יואב קיש: אתה הושבעת לכנסת אתמול.

יואב קיש: איך צרפת הפסידו לשווייץ?

יואב קיש: לא יכול להיות.

יואב קיש: הנורבגים אשמים בכל דבר.

יואב קיש: אני מאחל לך שיהיו יותר הצלחות מהצלחת נבחרת צרפת במשחק אתמול.

יואב קיש: אני בטוח שתפעל לחיזוק ההתיישבות, לחיזוק אביתר, להמשך בניית ארץ ישראל, כמו שתוביל את כל הקואליציה הנפלאה הזו כמו את היושב-ראש גלעד קריב, כמו את חברת הכנסת גבי לסקי ממרצ, ויחד איתה, וביחד, תוביל לבניית התיישבות חדשה בארץ ישראל, בכל הארץ.

יואב קיש: כמובן בדרום, בצפון, ביהודה ושומרון – יישובים חדשים ונפלאים ושתהיה לנו ארץ משגשגת ופורחת, והכול בזכות הקואליציה והשותפים הנהדרים שלכם לאותה קואליציה.

גבי לסקי: אני מתרגלת זן.

גלעד קריב: בדיוק, גבי.

גלעד קריב: תודה חברת הכנסת, לסקי.

גלעד קריב: אנחנו ניגשים להצבעה.

גלעד קריב: מי בעד קבלת ההסתייגויות 311 עד 330, כולל?

גלעד קריב: מי במתנגדות ובמתנגדים?

גלעד קריב: שבעה.

גלעד קריב: ההסתייגויות לא נתקבלו.

גלעד קריב: ההסתייגויות נדחו.

יואב קיש: אתה מושפע מהיושב-ראש שלך.

משה ארבל: מהיושבת-ראש.

גלעד קריב: אני מאוד מושפע מהיושבת-ראש שלי.

גלעד קריב: היו שבעה נגד.

יואב קיש: שבע, שבע.

גלעד קריב: שבעה.

יואב קיש: אל תדבר בזכר כשצריך לדבר בנקבה.

יואב קיש: זו טעות שלא כדאי לעשות במפלגה שלך.

גלעד קריב: לא, זה בסדר.

גלעד קריב: אנחנו עוברים להסתייגויות 331 עד 350, כולל.

גלעד קריב: חבר הכנסת קיש, שלוש הדקות שלך.

יואב קיש: אני לא יכול שלא להיזכר בנוסטלגיה קלה ובישיבות הארוכות שעשינו פה בוועדה, עם הצוות המקצועי המסור, יחד עם יושב-ראש הוועדה הקודם חבר הכנסת יעקב אשר.

משה ארבל: מחילה, זה דחוף וחשוב.

משה ארבל: אני מעדכן את צופי ערוץ הכנסת שיש כעת הארכה כעת במשחק בין אוקראינה לשבדיה.

משה ארבל: אם יהיו פנדלים, נעדכן.

משה ארבל: אל תעברו ערוץ.

גלעד קריב: חבר הכנסת ארבל, אווירת השעשוע בוועדה עלולה לעלות לך קשה במפלגה.

יואב קיש: סליחה, הוא הפריע.

יואב קיש: אני מבקש את הזמן שלי חזרה.

גלעד קריב: לא תקבל.

יואב קיש: לא אקבל.

יואב קיש: אתה יודע מה?

יואב קיש: אני מבין אותך.

גלעד קריב: יו"ר דורסני.

יואב קיש: אני מבין אותך.

יואב קיש: כל עוד זה אירוע פנים אופוזיציונרי, למרות שתדע לך שיש חילוקי דעות קשים.

יואב קיש: אני אוהד של קבוצה אחת, הוא אוהד של קבוצה אחרת.

משה ארבל: תשקול הפסקה ביולוגית.

גלעד קריב: השעון נוקף ונשאר לך מעט מאוד זמן.

יואב קיש: נזכרתי בסיפור מרגש על ההיסטוריה שהיה פה בוועדה.

יואב קיש: מכיוון שאני לא רוצה לקטוע את הסיפור, אני אצטרף לפחות שלוש דקות, נעשה אותו בסיבוב הבא.

גלעד קריב: נעשה אותו בסיבוב הבא, אני מודה לך.

גלעד קריב: אנחנו ניגשים להצבעה על הסתייגויות 331 עד 350, כולל?

גלעד קריב: מי בעד?

גלעד קריב: מי מתנגד או מתנגדת?

גלעד קריב: שבעה.

גלעד קריב: ההסתייגויות לא נתקבלו.

גלעד קריב: תודה, ההסתייגויות נדחו.

גלעד קריב: אנחנו נאזין לסיפורו המרתק של חבר הכנסת קיש במסגרת הנמקת ההסתייגויות 351 עד 370.

גלעד קריב: אני מאוד מקווה שאשתי לא צופה בשידור החי כי אני לא חושב שהיא תקבל בסבר פנים יפות שזה מה שאני עושה בשעה שהיא קמה מחר להביא את הילדים.

משה ארבל: עוד לא פנדלים.

משה ארבל: אני מקבל עדכון מהקהל.

משה ארבל: כותבים לי אזרחים: תנו לקיש לדבר, הוא קורע.

יואב קיש: האמת, תודה על החיזוק כי אני כבר התעייפתי ואמרתי: מה אני עושה ברביזיות?

גלעד קריב: אל תדאג, ברביזיות אני מתכנן לך זמן הרבה יותר קצר.

יואב קיש: היושב-ראש, אתה גוזל מזמני, סליחה.

גלעד קריב: קיבלת עוד 10 שניות.

גלעד קריב: בבקשה.

יואב קיש: אפשר ללכת על היסטוריה באמת רחוקה-רחוקה.

יואב קיש: אני זוכר זמנים.

יואב קיש: יש פה את גור היועץ המשפטי.

יואב קיש: עוד לפני שחבר הכנסת אשר היה יושב-ראש הוועדה, אנחנו היינו פה בכנסת העשרים, כשניסן סלומינסקי היה פה יושב-ראש הוועדה.

יואב קיש: אוסאמה סעדי הוא חבר ותיק בוועדה ויש לו באמת זכויות רבות.

יואב קיש: הוועדה הזו היא כמעט תמיד ועדה עניינית, כל עוד היה אירוע ענייני בוועדה.

יואב קיש: אני משתף זיכרונות מלפני שנתיים ומעלה.

יואב קיש: זה נהיה מדהים שאין פה הרבה ותיקים ברמה הזו.

יואב קיש: כנסת צריכה לעבוד, ובשביל שכנסת תעבוד צריך שיהיה איזשהו אמון בין הקואליציה והאופוזיציה.

יואב קיש: כשאופוזיציה דורסת את הקואליציה, כמו שאתם עושים, בחלוקת חברי הוועדה, ודיברנו על ה- 9 – 7, כשסיעה של 30 מנדטים מקבלת פה 3 נציגים וסיעה של 6 מנדטים מקבלת 2 נציגים, וכשעושים דיונים במסדרת כשהמליאה מתנהלת ואנשים שרוצים לדבר במליאה לא יכולים כי הם צריכים ללכת לוועדה ולהצביע – בהתנהלות הזו לא יהיה אמון.

יואב קיש: אנחנו נמשיך להציק ולעשות שטויות ודברים כאלה כי זה הכלי היחיד שנשאר לנו.

יואב קיש: בוועדה פה אני מקבל עוד את זמן הדיבור, וזה חוקי המשחק, אבל בוועדה המסדרת יש יושבי-ראש שמתחלפים, וחלקם לא מסוגלים לנהל דיון ולכבד את החברים שלהם.

יואב קיש: ההתפרצויות של החברים שלי, שחלקן היו אולי בוטות בצורה כזו או אחרת, נובעות מתסכול, שנובע מברוטליות, מחולשה של ראשי ועדות, מאי הבנה של תפקידם בכנסת הזו ומאי הבנה של מה תפקיד הכנסת בכלל, ואיך צריך להתנהל בין קואליציה לאופוזיציה.

יואב קיש: כל עוד אנחנו נמשיך לראות את הדברים האלה, אנחנו נבלה פה שעות רבות ומיותרות.

גלעד קריב: בסדר גמור.

גלעד קריב: תודה רבה.

גלעד קריב: מי בעד הסתייגויות 351 עד 370, כולל?

גלעד קריב: מי מתנגדת או מתנגד?

גלעד קריב: שבעה.

גלעד קריב: ההסתייגויות לא נתקבלו.

גלעד קריב: תודה רבה.

גלעד קריב: אנחנו עוברים להנמקת הסתייגויות 371 עד 390.

גלעד קריב: חבר הכנסת קיש, זמנך בידך.

יואב קיש: אני מודה שרציתי רגע להתרענן כי רצנו בקצב מהיר מאוד על כמות גדולה של הסתייגויות.

יואב קיש: במקום 15, בחרת 20.

יואב קיש: הייתי יכול לדיין על זה דיון ארוך אבל בחרתי לוותר.

גלעד קריב: תודה, תודה.

יואב קיש: אני כן באמת חושב שנכון שקצת נסתכל על החוקים שאנחנו מדברים עליהם.

יואב קיש: למשל, הצעת חוק הבחירות לכנסת.

יואב קיש: אם אנחנו מדברים על דורסנות של קואליציה מול אופוזיציה, השלב הבא יכול להיות גם דחייה של תאריך הבחירות, פגיעה בהליך הבחירות.

יואב קיש: יש הרבה דברים שקואליציה יכולה לחשוב שהיא עושה.

יואב קיש: אגב, אני חושב שזה אופייני לקואליציה שנשענת על רגל מאוד קצרה.

יואב קיש: אני מניח שאם זו הייתה קואליציה של 70 – 50, סדר גודל של מה שהיה בכנסת הקודמת, לא הייתם מרגישים כל כך נואשים וכל כך חסרי ביטחון בשביל להגיע לפגיעה הקשה הזו בזכויות האופוזיציה.

יואב קיש: מן הראוי היה אם הייתם עושים שיקול דעת יותר משמעותי שנובע מתוך כוח וביטחון עצמי.

יואב קיש: אני לא מדבר פה אישית לאף אחד מחברי הכנסת, אני מדבר על תפיסת הרוח השלטת, מיושב-ראש הכנסת, מראשי הממשלה החליפיים למיניהם.

יואב קיש: כל האירוע הזה מקרין כלפי מטה.

יואב קיש: יש הבנה שהשלטון פה לא נמסר על בחירת העם.

יואב קיש: העם לא בחר בנפתלי בנט להיות ראש ממשלה, העם בחר מנדטים, שבאופן חוקי יצרו את המצב שהוא נהיה ראש ממשלה - על זה אני לא מתווכח.

יואב קיש: אבל ברמה המוסרית וברמה הערכית ראש הממשלה הזה לא ראוי להיקרא ראש ממשלה, ראוי להיקרא גונב קולות.

יואב קיש: הוא ראש ממששת המנדטים, כמו שקוראים לו.

יואב קיש: הדבר שאני הכי חושש ממנו הוא הנזק שהוא עושה לדמוקרטיה הישראלית בהתנהלות הברוטלית הזו והרומסת כל חלקה טובה באידיאולוגיה הישראלית.

גלעד קריב: תודה.

גלעד קריב: אני מעלה להצבעה את הסתייגויות 371 עד 390.

גלעד קריב: מי בעד קבלת ההסתייגויות?

גלעד קריב: מי מתנגד או מתנגדת?

גלעד קריב: שישה.

גלעד קריב: ההסתייגויות לא נתקבלו.

גלעד קריב: תודה רבה.

גלעד קריב: הסתייגויות 391 עד 410, כולל.

גלעד קריב: בבקשה, חבר הכנסת קיש.

יואב קיש: אני רוצה לחזור לוועדת חוקה ולדבר על אחד הדברים הכי מרכזיים שהיו פה והוא נושא ההפגנות.

יואב קיש: גור, היועץ המשפטי, מכיר היטב היטב את השיח.

יואב קיש: אנחנו היינו בתקופת קורונה קשה, עם תחלואה וחוסר ידע בסיסי על מה קורה ואיך מתמודדים עם קורונה, עם אפס חיסונים, עם עולם שבו ההדבקות עולות, ולצערי גם התחלואה הקשה בבתי החולים ומזה כמובן מספר המתים.

יואב קיש: בסיטואציה הזו, כשהובלנו את החקיקה הזו, נעמד השר ניסנקורן, אז שר המשפטים, על רגליו האחוריות.

משה ארבל: שנייה, אני מבקש בקשה.

משה ארבל: אני קורא מכאן באמת לדוברות הליכוד להוציא פוש בטוויטר עם מחמאות על הפיליבסטר שאתה עושה כאן.

משה ארבל: מה שמגיע לך, מגיע לך.

משה ארבל: לתקן רושם קל על מה שהיה היום.

גלעד קריב: בסדר גמור.

גלעד קריב: חברים, הלאה.

גלעד קריב: חבר הכנסת קיש, זה על חשבון ההנמקה.

יואב קיש: אני עושה את זה כמצווה, לא בשביל לקבל טוויט כזה או אחר.

משה ארבל: בוודאי, בוודאי.

יואב קיש: אני גם מודה שיש במצווה הזו הנאה מסוימת, שזוכים לה כנראה רק שנמצאים בצד הזה של המתרס.

גלעד קריב: זה נכון.

יואב קיש: אבל אני מקווה שהדברים גם יתחלפו מהר מאוד ונזכה לחזור למקום בו נמצא רוב העם ולא למקום שהקוניוקטורה הפוליטית המעוותת הזו נוצרה.

יואב קיש: אני חוזר לנושא ההפגנות, ויש לי הצעה.

יואב קיש: מכיוון שזה נושא רציני וארוך, ויעיד על כך גם מנהל הוועדה והיועץ המשפטי - - -

משה ארבל: אבל כיו"ר ועדת הפנים אתה יכולה להתייחס ל-410, זה נושא שאתה מכיר.

משה ארבל: טיפלת בנושא הזה באופן אישי.

יואב קיש: אוקי, אני אתייחס רגע ל-410, ואחר כך אבקש אולי איחוד של כמה כי אני רוצה לדבר תשע דקות על נושא ההפגנות.

גלעד קריב: בסדר גמור.

יואב קיש: לגבי 410: חוק זה ייכנס לתוקף תשע שנים לאחר שהצעת חוק שכר נושאי משרה ברשויות השלטון ייכנס לתוקף.

משה ארבל: גם רשויות מקומיות, טיפלת בחברי מועצה.

יואב קיש: יש פה אירוע כבד כמובן.

יואב קיש: אני מניח שלא נשאר לי הרבה זמן, לא אאריך.

יואב קיש: כמה זמן נשאר לי?

גלעד קריב: מעט מאוד, 20 שניות.

גלעד קריב: אתן לך עוד 10 כפיצוי.

יואב קיש: יש נושא סופר חשוב והוא תגמול של חברי מועצה ברשויות המקומיות.

יואב קיש: זה לא קורה היום.

יואב קיש: זה נושא שגם מייצר עיוותים מובנים.

יואב קיש: אני חושב שכדאי שהכנסת הזו תיתן לעצמה שהות לדון בנושא הזה לעומק.

גלעד קריב: בהחלט, אני חושב שרבים מאיתנו מסכימים.

גלעד קריב: זה בסיס להסכמה בין קואליציה לאופוזיציה.

גלעד קריב: אנחנו מצביעים על הסתייגויות 391 עד 410, כולל.

גלעד קריב: מי בעד?

גלעד קריב: מי מתנגדים?

גלעד קריב: שבעה.

גלעד קריב: ההסתייגויות לא נתקבלו.

גלעד קריב: חבר הכנסת קיש, אני מבין שעכשיו אתה רוצה לדבר.

משה ארבל: תן לי שלוש דקות לפני זה.

יואב קיש: שלוש דקות לחבר הכנסת משה ארבל לנמק, אחר כך אקח 9 דקות.

גלעד קריב: בסדר גמור.

גלעד קריב: אנחנו דנים בהסתייגויות 411 עד 430, כולל.

גלעד קריב: אנחנו עדיין בנושא של מועד כניסת החוק לתוקף.

יואב קיש: אני מניח שאחת מההסתייגויות שם תפסה את עינו המיומנת של חבר הכנסת ארבל, ואני בטוח שהוא ישמח להרחיב ולפרט לנו את הדגשים.

משה ארבל: גם כדי שתוכל לשתות מים.

משה ארבל: בהנמקה זו אני רוצה להתייחס לביקור חשוב מאוד שעשה היום ראש הממשלה הרזרבי ושר החוץ באיחוד האמירויות.

משה ארבל: בתמונה רשמית שיוצאת גם בטוויטר ובמקומות נוספים רואים שיושב שר חוץ בתוך מטוס ללא מסכה, בניגוד מוחלט להנחיות.

יואב קיש: היא אמרה שהוא יושב לבד.

יואב קיש: אמרתי: זו אולי טיסה פרטית ולא צריך.

משה ארבל: לא, טיסה מסחרית.

משה ארבל: היה שם צלם, אל תדאג.

משה ארבל: הדוגמה האישית היא אחד הנושאים המאוד-מאוד משמעותיים במקרה הזה.

משה ארבל: מטוס, בשונה מאולם סגור כמו כאן שכשאני מדבר אני מסיר את המסכה, הוא מקום עם סיכון גבוה יותר, גם בגלל שאנשים ממדינות זרות נפגשים ונכנסים לאותו מקום.

משה ארבל: אני באמת חושב שלפני שאנחנו מביאים לכאן חקיקה, שהיא חשובה לטובת הבריאות אבל היא פוגעת בדמוקרטיה ומביאה סמכויות ממשלתיות בלי פיקוח פרלמנטרי כפי שצריך, נכון יהיה ששר החוץ יראה דוגמה אישית, ושישים מסכה לפני שהוא מבקש מהצלם לצלם אותו.

משה ארבל: זה חשוב ונכון.

משה ארבל: אני בהחלט בטוח שלכשיסתיימו הארכה והפנדלים יעדכנו אותו בעניין הזה והוא ייקח את הנושא הזה לתשומת ליבו בטיסה חזרה.

משה ארבל: תודה רבה.

גלעד קריב: תודה רבה, חבר הכנסת ארבל.

גלעד קריב: אנחנו מצביעים על הסתייגויות 411 עד 430.

גלעד קריב: מי בעד קבלת ההסתייגות?

גלעד קריב: מי במתנגדות ובמתנגדים?

גלעד קריב: ההסתייגויות לא נתקבלו.

גלעד קריב: תודה רבה.

גלעד קריב: אנחנו ניתן עכשיו לחבר הכנסת יואב קיש כתשע דקות.

גלעד קריב: אנחנו דנים מהסתייגויות 431 עד 520, כולל.

גלעד קריב: שימו לב שכל ההצעות האלה עדיין עוסקות במועד הכניסה לתוקף ושזה אותו נושא.

גלעד קריב: אני רוצה לומר משהו חשוב לפרוטוקול מכיוון שחבר הכנסת קיש הולך לדבר על נושא ההפגנות.

גלעד קריב: אנחנו באווירה טובה ומבודחת, וטוב ש - - -

יואב קיש: לא, לא, אווירה רצינית.

גלעד קריב: אני אומר שגם טוב אחרי יומיים שחווינו כאן בבניין, שחבר הכנסת קיש גם מזכיר לנו שהאווירה בינינו יכולה להיות אחרת.

גלעד קריב: חשוב לי לומר לפרוטוקול שאנחנו בסופו של דבר עוסקים בהסתייגויות, שהן גם משעשעות לפעמים, לחוק שהוא מאוד מאוד רציני.

גלעד קריב: אחת הסוגיות הגדולות שהוועדה הקודמת דנה בה הייתה סוגיית ההפגנות.

גלעד קריב: זו תזכורת שבסופו של יום אנחנו מדברים בחוק מאוד מאוד משמעותי עם השלכות מאוד מאוד רחבות.

גלעד קריב: חבר הכנסת קיש, בבקשה.

משה ארבל: לפני שהוא מתחיל, יש בקשה מאזרחים שפנו אליי כרגע.

משה ארבל: במסגרת בקשות הקהל, אם אפשר שחבר הכנסת קיש ידבר למיקרופון כיוון שזה בורח לפעמים ומקשה על ההקשבה.

גלעד קריב: מה שיפה זה שעד שאני מצליח להשחיל הערה רצינית לפרוטוקול, בא חבר הכנסת ארבל ומחזיר אותנו לתלם.

גלעד קריב: חבר הכנסת ארבל, קשבנו, מחזיר אותנו, והכול בסדר.

משה ארבל: זה ליבת הדמוקרטיה, אנחנו שליחי ציבור.

גלעד קריב: הכול בסדר גמור.

גלעד קריב: זה אפילו לא יוצא מתקציב קשר לבוחר.

משה ארבל: מה יותר מזה?

משה ארבל: רק שווטסאפ לא יחסמו.

גבי לסקי: בענייני ההפגנות יהיה לי קשה לשמור על - - -

גלעד קריב: חבר הכנסת קיש, תשע דקות.

גלעד קריב: אנא, נמק את ההסתייגויות.

יואב קיש: אני חייב לעשות בדיקה לטובת אותם צופים: איך זה יוצא כשאני מדבר ככה?

טטיאנה (טניה) מזרסקי: איך מקבלים - - -?

טטיאנה (טניה) מזרסקי: מה העלות לקבלת תגובות הציבור?

יואב קיש: אני מבקש את הזמן מהתחלה כי מפריעים לי עכשיו.

גלעד קריב: מכובדיי, אני ממש מבקש.

גלעד קריב: האווירה טובה, אבל החוק.

גלעד קריב: גבי, אנחנו נתקשה - - -

יואב קיש: אני סולח על ההפרעה של ידידתי חברת הכנסת טטיאנה מיש עתיד.

יואב קיש: אני מקבל באהבה את השאלה, אני לא יודע את התשובה על זה.

יואב קיש: אני מדבר קרוב עכשיו כי חשוב לי באמת שישמעו אותי.

גלעד קריב: זה באמת חשוב.

יואב קיש: כמה זמן נשאר לי?

גלעד קריב: אתן לך קריאות כיוון, הכול בסדר.

גלעד קריב: נשארו לך 7.5 דקות.

יואב קיש: יפה.

יואב קיש: נושא ההפגנות –אנחנו יכולים להגיד באמת "שהחיינו" במידה מסוימת על כך שהגענו לנקודת הזמן הזו שהנושא הזה של מגבלות הקורונה, בוודאי לא המשמעותיות, נמצא מאחורינו, וכולי תקווה שלא ניאלץ לחזור אליהן.

יואב קיש: אני אנסה להחזיר אתכם, חבריי חברי ועדת חוקה, למה שהיה אז באותה נקודת זמן.

יואב קיש: באותה נקודת זמן הבנו לראשונה שיש בעיה קשה בהתכנסות וחשש מאוד גדול להדבקות, והיה נושא רגיש מאוד לשר המשפטים דאז ניסנקורן, והוא קיום הפגנות.

יואב קיש: אני חושב שהשר ניסנקורן ראה מעין שליחות אפילו בתפקידו כדי לשמר את היכולת של הפגנות גם בשלב של התפרצות קורונה חסרת מעצורים.

יואב קיש: אני לא יכול להשוות או לחבר או להגיד מה יותר שוב למי, אבל ללא ספק הנושא השני שהיה בליבת העניין היה נושא השתתפות בתפילה בבית כנסת.

יואב קיש: יש כאלה שההפגנה היא בית הכנסת שלהם, יש כאלה שהליכה לחוף הים היא בית הכנסת שלהם, ויש כאלה שבית הכנסת הוא בית הכנסת שלהם.

יואב קיש: אנחנו היינו במצב שהיינו צריכים לייצר סיטואציה חוקית שיכולה למנוע מאדם לממש את זכותו הטבעית והכל כך דמוקרטית ובסיסית ללכת להפגין או לחלופין ללכת לבית כנסת.

יואב קיש: האירוע הזה התכנס בסופו של דבר למצב ששתי פעילויות הליבה האלה התאפשרו – כל אחד לציבור שלו, ואני לא מייצר פה השוואה או הפרדה מה או מי יותר חשוב.

יואב קיש: כמובן שלא זו הכוונה.

יואב קיש: אבל כמי שבא מטעם משרד הבריאות, בתפיסה שמרנית, ואני מודה, אנחנו היינו בתפיסה מאוד שמרנית, גם במשרד, גם ראש הממשלה.

יואב קיש: בכלל בלחימה בקורונה נקטנו משנה זהירות וניסינו לקחת את הדברים לחומרה, כי היה מאוד ברור שאם אתה מקל וזה מתפרץ, המחיר שתשלם אחר כך הוא הרבה יותר כבד.

יואב קיש: באירוע הזה אנחנו אפשרנו, תחת מגבלות מסוימות, גם את זכות ההפגנה וגם כמובן את זכות התפילה בבית כנסת.

יואב קיש: זה ייצר מתחים לכל אורך החקיקה.

יואב קיש: אחד הדברים שפגעו ביכולת שלנו לאכוף סגרים ולמנוע התקהלויות ויציאה של אנשים והעברת התחלואה ממקומות למקומות, הייתה אותה זכות, שהייתה יותר חזקה מהסגר לטובת הבריאות.

יואב קיש: זוכרים גור היועץ המשפטי ומנהל הוועדה את הוויכוחים העזים שהיו פה בדיוק על הדבר הזה.

יואב קיש: אלו היו ויכוחי מהות וליבה.

משה ארבל: אתה רוצה לומר לי שיש הבדל בין ההפגנות בבלפור להפגנות ברעננה?

משה ארבל: תרחיב.

יואב קיש: אני אגיע לנושא הזה.

גבי לסקי: אני כתבתי פוסט פה נגד ההבחנה.

משה ארבל: אנחנו רואים שיתוף פעולה ראשון בין מרצ ל- - -

גלעד קריב: חבר הכנסת קיש, אתה עוסק עכשיו דווקא בנושא חשוב.

יואב קיש: אני רוצה לגעת בנושא ההפגנות, ולא סתם.

יואב קיש: רק רציתי להבהיר את התמונה הכוללת לפני שאכנס לנושא הזה, חבר הכנסת ארבל.

יואב קיש: כי התמונה כולה הייתה כזו שאני אומר לך שאנשי המקצוע במשרד הבריאות, לא יואב קיש, ראו בפתח הזה פגיעה בבריאות הציבור עם מחיר בריאותי לאנשים.

יואב קיש: זאת אומרת, אתה לא יכול להצביע על מתים ולהגיד: זה מת, זה לא מת.

יואב קיש: אבל האפשרות של אנשים לצאת, והיו תופעות של: אני הולך לעשות הפגנה בים, וכולם זוכרים את התמונות האלה, ואני עושה הפגנה פה, והלכתי לסבתא שלי לעשות הפגנה, והיכולת שלנו לשמור על הבריאות של אנשים ולמקסם את האפקט של הסגר, נפגעה בגלל הפתיחה הזו להפגנה.

יואב קיש: אני מתחבר פה גם לשני חבריי פה מהוועדה, כשזו הזכות ששווה חיים, איך יכול להיות, ואני שואל פה את משטרת ישראל, ואני מפנה את השאלה גם ליועץ המשפטי לממשלה, - - -

משה ארבל: נציג היועץ המשפטי לממשלה שי סומך נמצא פה בדיון.

גלעד קריב: כן, אבל אנחנו לא בדיון.

גלעד קריב: חברים, לא תינתן שום התייחסות.

יואב קיש: האם אפשר לדעת מי הנציג?

גלעד קריב: לא יודע, יש נציג של משרד המשפטים.

משה ארבל: אבל כדאי, זה יכול לחסוך רביזיה.

משה ארבל: לך תדע.

גלעד קריב: לא, זה לא יחסוך רביזיה.

גלעד קריב: חברים, אנחנו לא בהידיינות.

יואב קיש: בואו נישאר במהות.

יואב קיש: אני אומר בשיא הכאב.

יואב קיש: אם בתקופת הקורונה היינו מוכנים לשלם בבריאות הציבור בשביל להשאיר את הזכות להפגין, ואני שואל פה את כל מי שמקשיב לנו, איך יכול להיות שכשרוצים לממש את אותה זכות ליד ביתו של נפתלי בנט, הזכות הזו נפגעת?

יואב קיש: מישהו פה יכול לתת לי תשובה לדבר הזה?

יואב קיש: הזכות הזו נבחנה גם בהפגנות רבות ובשעות רבות מול בלפור.

יואב קיש: דרך אגב, גם הייתה בקיסריה ובהרבה מקומות אחרים.

יואב קיש: רק כשזה מגיע לביתו של נפתלי בנט.

יואב קיש: יש פה פגיעה בסיסית בזכות, שאנשים כמו ניסנקורן ואחרים ראו בה יותר קדושה אולי אפילו משמירה על בריאות הציבור.

גלעד קריב: דקה וחצי.

משה ארבל: חבר הכנסת כלפון אולי יסביר.

גלעד קריב: לא.

גלעד קריב: חברים, דקה וחצי.

גלעד קריב: אין, אין.

יואב קיש: זה נושא מהותי.

יואב קיש: אני מצפה לראות את אותם חברים שנלחמו כמו אריות על זכות ההפגנה, עומדים לצידנו במאבק הזה הכול כך אמיתי ונכון.

יואב קיש: כן, הפגנות ליד הבית זה כואב ולא נעים.

יואב קיש: אני מודה, גם כלפיי הייתה הפגנה.

יואב קיש: היא קצת יותר כאבה לי כי הלכו להפגין ליד הגרושה שלי ולא לידי, אבל תיקנתי אותם.

יואב קיש: הפגנות ליד הבית הן לגיטימיות, הן זכות טבעית בדמוקרטיה, ובוודאי שאין פה סכנה לבריאות הציבור.

יואב קיש: לא יכול להיות שבדורסנות ובפגיעה, כי עכשיו זה הימין, מתנהלים פה אחרת.

גלעד קריב: חברים, תעצרו שנייה.

משה ארבל: אני חייב בעניין ההפגנות.

משה ארבל: תשמע סיפור.

יואב קיש: סליחה, יש לי את הזמן.

יואב קיש: הוא היה גומר לדבר.

גלעד קריב: מייד אתן לך את הזמן הזה.

גלעד קריב: אתם תעצרו, שנייה.

גלעד קריב: אנחנו מאוד מאוד נקפיד כאן בענייני הפרוצדורה.

משה ארבל: אל תיכנס איתי לפרוצדורה.

גלעד קריב: סיימת את ההנמקות?

יואב קיש: לא, אני רוצה אבל אני מוכן לוותר.

גלעד קריב: אין דבר כזה.

יואב קיש: אז לא סיימתי.

גלעד קריב: תסיים, יש לך עוד דקה.

גלעד קריב: אחרי ההצבעה הוא יספר סיפור.

יואב קיש: זה לא היה דקה וחצי?

יואב קיש: בזבזת לי את הזמן.

גלעד קריב: בזבזת כבר 30 שניות.

גלעד קריב: חבר הכנסת קיש, בבקשה.

גלעד קריב: חברת הכנסת גבי, לא הבנתי שאת באמת תומכת בעניין הזה ואת גם כואבת את הכאב של ביטול זכות ההפגנה, אם הבנתי נכון.

גבי לסקי: כתבתי, התראיינתי על זה.

גבי לסקי: אני חושבת שמה שדרשנו אז וגם מה שקיבלו המפגינים בבלפור לא היה מספיק.

גבי לסקי: אני חושבת שגם בעניין הזה לא צריך להיות שום הבדל.

יואב קיש: אני שמח לשמוע שבגישה הזו, באמת את, ברמת האישית, מוכיחה שאת אמיתית לכל אורך הדרך.

יואב קיש: זה חשוב, במיוחד לאור ההיסטוריה של מפלגת מרצ, בה פתחתי את דבריי, שבנושא ממשלת חילופין מצד אחד הולכת לבג"צ, ומצד שני, משתתפת בממשלה שכזו.

גלעד קריב: תודה רבה, חבר הכנסת קיש.

גלעד קריב: אנחנו מצביעים עכשיו על הסתייגויות מ-431 כולל עד 520.

גלעד קריב: מי בעד קבלת ההסתייגויות?

גלעד קריב: שניים.

גלעד קריב: מי מתנגדות או מתנגדים?

גלעד קריב: שישה.

גלעד קריב: תודה.

גלעד קריב: בעד – 2

גלעד קריב: ההסתייגויות לא נתקבלו.

גלעד קריב: תודה.

גלעד קריב: חבר הכנסת ארבל, שלא על זמן ההסתייגויות, האם תרצה לחלוק איתנו את הסיפור?

משה ארבל: אני גר קרוב לכיכר גורן שבפתח תקוה.

גלעד קריב: אני רק אומר שאני ביקשתי שנשמע את הסיפור כי אני באמת חושב שסוגיית חופש ההפגנה היא סוגיה שנמצאת כאן.

גלעד קריב: בתפקידה של הוועדה הזו לוודא שחופש ההפגנה נשמר.

משה ארבל: וחופש הדת?

גלעד קריב: לא תמצא שותף יותר נאמן למען חופש דת במדינת ישראל.

יואב קיש: אז למה אתה לא עושה דיון על חופש ההפגנה?

יואב קיש: הוא לא יכול לעשות דיון מדוע מונעים את ההפגנה ליד ביתו של - - -?

גלעד קריב: אני מציע שתגישו הצעה לסדר.

גלעד קריב: המסלול של הצעות דחופות לסדר פתוח.

גלעד קריב: אני מקווה שהנשיאות תאשר, ואז נדון.

משה ארבל: אתה מוסמך גם בלי הנשיאות.

משה ארבל: אם זה חשוב לך ואתה רוצה, תגיש את זה.

יואב קיש: בדיוק.

יואב קיש: הנה, אני מגיש בקשה אליך, אדוני היושב-ראש, לעשות דיון בהקדם בנושא הזה.

יואב קיש: אני מבטיח לבוא ולייצג נאמנה את העניין.

משה ארבל: בלב פתוח ובנפש חפצה.

גלעד קריב: בסדר גמור.

גלעד קריב: אני בהחלט חושב שזה דיון מאוד ראוי.

גלעד קריב: יש הגשה של הצעות לסדר גם לוועדה, כידוע, ולא רק למליאה.

יואב קיש: אני לא מאמין במליאה עכשיו, אני מאמין בוועדות.

יואב קיש: הוקמה ועדת חוקה, בואו ננהל דיון ענייני.

גלעד קריב: מצוין.

גלעד קריב: אני רשמתי.

גלעד קריב: חבר הכנסת קיש, אני מזמין אותך להגיש בקשה מכיוון שאנחנו צריכים להקפיד גם על הפורמליות.

יואב קיש: אבל זה לא מדויק.

יואב קיש: כיושב-ראש ועדה לשעבר, אני יכול לומר לך שאתה יכול להחליט שבסמכותך, ויש פה יועץ משפטי, ועל כל נושא שאתה רוצה לעשות דיון.

יואב קיש: אם הנושא הזה בוער בליבך אתה יכול לקבוע מחר בתשע בבוקר.

גלעד קריב: לא יקרה מחר בתשע, אבל יתקיים דיון בנושא הזה.

גלעד קריב: חבר הכנסת ארבל, בבקשה.

משה ארבל: אנחנו מוכנים לבוא בשמונה, אם צריך.

יואב קיש: אני מוכן לעשות איתך עסקה.

יואב קיש: אני חוסך לך את השעה עכשיו, אתה נותן את השעה בבוקר.

גלעד קריב: לא, אנחנו לא עושים הערב עסקאות.

גלעד קריב: אני לא עושה שעה בבוקר.

גלעד קריב: אנחנו נלך בדרך המלך, ואתה תחליט אם אתה רוצה.

גלעד קריב: נושא חופש ההפגנה הוא לא סוגיה למסחר, נקיים דיון.

יואב קיש: סבבה, אם זה לא נושא הזמן.

יואב קיש: פשוט חשבתי שהנושא הוא עומס זמן על הוועדה.

גלעד קריב: לא, לא – הכול בסדר.

גלעד קריב: נמצא את הזמן לקיים את הדיון המאוד-מאוד חשוב הזה.

גלעד קריב: חבר הכנסת ארבל, השלם את סיפורך.

משה ארבל: לא הכול מושלם, אני גר ליד כיכר גורן שבפתח תקוה.

משה ארבל: כיכר גורן ידועה ככיכר שבה מפגינים, כשחלק מהמפגינים הפגינו בימים הטובים נגד היועץ המשפטי לממשלה וחלקם הפגינו בעדו.

משה ארבל: יותר נכון, חלקם כנגד נתניהו וחלקם נגדו.

משה ארבל: יום אחד יצאתי מהבית והלכתי לקנות לחמניות מהסופר.

משה ארבל: כשיצאתי מהסופר, תפס אותי שלמה קרעי: כל הכבוד לך, איזה גבר שבאת, חבר הכנסת החרדי שהגיע.

משה ארבל: אמרתי לו: שלמה, יש לי אליבי.

משה ארבל: אני מבטיח לך, הלכתי לקנות לחמניות.

משה ארבל: הנה, השקית.

משה ארבל: לא באתי.

משה ארבל: אבל, אתה באת.

גלעד קריב: סיפור מצוין.

גלעד קריב: חבר הכנסת, ישר כוחך על הסיפור.

גלעד קריב: חבר הכנסת ארבל, חבר הכנסת קיש, מכיוון שהנושא של תוקף ההצעה מסתיים במס' 556, אבקש ממך, ברשותך, שאנחנו נדון עכשיו מ-521 עד 556, ונסגור.

גלעד קריב: 521 עד 556 – קח ארבע דקות.

גלעד קריב: הרווחת מהעניין.

גלעד קריב: אם לא, נעשה 3 ו - - -

יואב קיש: אני רוצה לדעת האם ניצלנו כבר את ההתייעצות הסיעתית?

גלעד קריב: בנושא הזה, כן.

משה ארבל: בנושא הזה הייתה התייעצות?

גלעד קריב: בוודאי.

גלעד קריב: שכחת כבר כמה הסתייגויות פה הפלנו.

גלעד קריב: חברים, אנחנו דנים מ-521 - - -

יואב קיש: רגע, אני רוצה להבין מה שתי האלטרנטיבות שעומדות בידיי.

גלעד קריב: האלטרנטיבה היא או שנישאר גם הפעם עם 20 ואז עוד או שאני אתך לך לעשות מ-521 עד 556 וקח עוד דקה לדיון.

גלעד קריב: זה בסדר?

יואב קיש: אתן לך להחליט.

גלעד קריב: תודה, החלטתי.

גלעד קריב: אנחנו דנים ב-521 עד 556.

גלעד קריב: ארבע דקות, בבקשה.

יואב קיש: קודם כול, אני רוצה לברך את חברת הכנסת שרן השכל, שאני לפחות רואה אותה פעם ראשונה בוועדה.

יואב קיש: אני מניח שהיא אולי הייתה פה.

שרן השכל: אתה יודע, יש לנו שלוש ועדות במקביל.

משה ארבל: חברת הכנסת שרן, אם לא ידעת, עדיין פנדלים ו-1-1.

גלעד קריב: חברים יקרים, אני מבין שאנחנו באווירה מאוד לא פורמלית, אבל אנא.

יואב קיש: לא, חס וחלילה.

גלעד קריב: אנחנו רוצים להביא את העניין כי אנחנו רוצים לשלוח אתכם, ובמיוחד את צוות הוועדה, לישון בהקדם.

גלעד קריב: אנא, בואו נשב.

גלעד קריב: מי שרוצה יכול לצאת לדקה ולחזור.

משה ארבל: אזרחים כתבו לי שהיה אחלה סיפור ואתה יו"ר מכבד.

גלעד קריב: תודה רבה.

גלעד קריב: חבר הכנסת קיש, אתה כבר 50 שניות בתוך זמנך.

גלעד קריב: אופס לך, אבל תתחיל.

גלעד קריב: שרן, שבי איתנו.

יואב קיש: חברת הכנסת שרן השכל, אני מבין את העומס הקשה על הקואליציה, כמו שאמרת.

יואב קיש: אנחנו גם בוועדה פהוגם בוועדה שם, ואין לנו מספיק חברי כנסת.

יואב קיש: יש עומס על חברי הכנסת הקיימים כי לא הספקת - - -

גלעד קריב: חבר הכנסת קיש, אני מאתר איזושהי ירידה בקצב אז יאללה המשך.

יואב קיש: לא, ממש לא.

גלעד קריב: אם אתה זקוק לשתי דקות מנוחה להחליף כוח, תאמר, ונעשה הפסקה.

גלעד קריב: אם לא, רוץ.

גלעד קריב: השעון דופק.

יואב קיש: עיניי היו נעוצות בך כי אני ראיתי שאינך מקשיב לי ואתה עסוק בשיחה עם חברת הכנסת שרן השכל, ומן הנימוס עצרתי.

גלעד קריב: תודה.

גלעד קריב: פיצול הקשב שלי הוא מהידועות בתנועה הרפורמית, אנא המשך.

יואב קיש: זה לא קשור.

יואב קיש: לי אין פיצול קשב.

יואב קיש: דיברתי גם עם חברת הכנסת השכל שבחרה באותו רגע לא להקשיב.

יואב קיש: אני חוזר לעניין.

יואב קיש: חברי הקואליציה, במיוחד חברי תקווה חדשה – לא הייתי פה בדיון המתמטי אבל ראינו שלשישה מנדטים יש פה שני מקומות פלוס חצי.

יואב קיש: אני לא יודע איך לקרוא למקום על חשבון ישראל ביתנו שנקב בשמך המפורש: שרן השכל.

יואב קיש: למעשה, שלושה חברי ועדה פה אמורים להיות בתקווה חדשה.

יואב קיש: ראינו את חבר הכנסת צבי האוזר ככוכב מבליח, שהגיע ונעלם עם השחר או עם הלילה, אני לא יודע, איך לקרוא לזה, והנה, יש לנו כוכבת מתקווה חדשה שעסוקה בלרוץ לוועדת כספים ולוועדה אחרת.

קריאה: אתה דואג לנו?

משה ארבל: אולי מן הראוי שאת תהיי ממלאת המקום.

יואב קיש: חברת הכנסת השכל, אם אפילו את הדיגניטי של להיות בוועדות אין לכם, תהיו מספיק הוגנים כדי לתת לחברי האופוזיציה ייצוג הולם בוועדות.

יואב קיש: לא יותר, לא פחות, אלא כפי גודלנו.

יואב קיש: 30 מנדטים של הליכוד אמורים להיות מיוצגים פה עם שלושה.

יואב קיש: אתם שלושה עם שישה מנדטים.

יואב קיש: חברים שלנו, שרוצים לשבת בוועדה, לא יכולים.

יואב קיש: אתם מתנהגים בבריונות, דורסנות, יחס של תשעה ושבעה לקואליציה-אופוזיציה שכמעט שווים בגודלם.

יואב קיש: אני מבין את הרצון לקחת כיסא אחד יותר – זה לגיטימי.

יואב קיש: מדוע זה לא 7 - 8?

יואב קיש: 9 - 8?

יואב קיש: למה אתם מתנהגים בחוסר הוגנות בסיסי בבית הזה?

יואב קיש: את היית שותפה לשעות רבות של דיונים שהיו לנו בקואליציה הקודמת או הקודמת קודמת, ואנחנו דאגנו תמיד לשמור על זכותה של האופוזיציה לכללי משחק הוגנים.

גלעד קריב: חברים, אני מצביע כרגע על הסתייגויות 521 עד 556, כולל?

יואב קיש: רגע, מי מצביע?

יואב קיש: ממלאת המקום או חברת הוועדה?

יואב קיש: אני רוצה לדעת לפני הצבעה.

גלעד קריב: שנייה, יואב.

גלעד קריב: אני אענה, אבל אנחנו באמצע הצבעה.

גלעד קריב: חברים, סליחה.

יואב קיש: שאלה לגיטימית.

גלעד קריב: לא.

גלעד קריב: כשאנחנו מתחילים לנהל הצבעה, מהרגע שהתחלנו לנהל הצבעה אז אין קריאות הצבעה ברגע שהתחילה הצבעה.

גלעד קריב: אני התחלתי להעמיד להצבעה, ההצבעה מסתיימת בלי הפרעות.

גלעד קריב: אם לאחר מכן יש למישהו השגה על משהו שקרה בהצבעה, יש כאן יועץ משפטי, מנהל ועדה.

גלעד קריב: אבל בוועדה הזו, מרגע שהתחילה הצבעה, לא מפריעים בה.

גלעד קריב: אנחנו מצביעים כרגע על הסתייגות 521 עד הסתייגות 556, כולל.

גלעד קריב: מי בעד?

גלעד קריב: מי מתנגדות או מתנגדים?

גלעד קריב: ההסתייגויות לא נתקבלו.

גלעד קריב: ההסתייגויות נפלו.

גלעד קריב: חברת הכנסת השכל, האם אנחנו צריכים התייעצות סיעתית?

שרן השכל: לא, אין צורך.

גלעד קריב: אין צורך.

יואב קיש: יש לי שאלה וחשוב לי שחברת הכנסת השכל תשמע.

יואב קיש: היא הייתה נוכחת בוועדה, ראיתי שהיא לא הצביעה על זה.

יואב קיש: כנראה הצבעה כפולה אין כי היא לא הצביעה וראיתי שחברת הכנסת תלם מגן הצביעה במקומה.

יואב קיש: אני מנסה להבין מי המחליף ומי הקבוע, והאם יש פה איזשהו גם - - -.

יואב קיש: אני מנסה להבין מה קורה.

גלעד קריב: אני אענה והיועץ המשפטי והמנהל - - -

משה ארבל: למה לא נכון שהיא תהיה הקבועה?

יואב קיש: שהיא תהיה הקבועה.

יואב קיש: את ממילא לא פה.

גבי לסקי: - - -

גלעד קריב: חבר הכנסת קיש, סליחה.

גלעד קריב: חברת הכנסת לסקי, סליחה.

גלעד קריב: אני אתן תשובה ואם אחרי זה תרצו לשאול עוד שאלה, תשאלו.

גלעד קריב: אנחנו עדיין לא קיבלנו הודעות מלאות לגבי ההרכבים, גם מסיעת - - -

יואב קיש: אבל היה - - - במליאה, עם כל הכבוד, היושב-ראש.

משה ארבל: הייתה דריסה במליאה.

גלעד קריב: בסופו של דבר, יש כאן חברת כנסת מישראל ביתנו שמחליפה - - -

יואב קיש: למה את הולכת?

יואב קיש: שרן, את חברת ועדה או לא?

יואב קיש: יש לך את האוזר, האוזר לא נמצא פה, את יכולה לשבת.

שרן השכל: - - -

גלעד קריב: שרן, סליחה.

גלעד קריב: אני לא מנהל דיאלוגים בין חברת כנסת שעומדת וחבר כנסת שיושב, סליחה.

יואב קיש: לא מבין את ההתנהגות הזו.

גלעד קריב: אתה יכול לפנות, בסדר גמור, בתקווה שתוקם פה ועדה שתעסוק בהתנהגותם של חברי כנסת.

יואב קיש: תקווה חדשה.

משה ארבל: תקווה ישנה.

גלעד קריב: אנחנו ממשיכים הלאה.

יואב קיש: לא, אבל אני שואל ברצינות.

גלעד קריב: כרגע יושבת כאן חברת הכנסת מגן תלם.

יואב קיש: על תקן מה?

גלעד קריב: על תקן אחת מן הנציגות.

יואב קיש: של מי?

יואב קיש: היא מחליפה של תקווה חדשה?

גלעד קריב: היא מחליפת מקום של אחד מאנשי תקווה חדשה.

יואב קיש: אבל היא לא יכולה, היא מישראל ביתנו.

יואב קיש: בסוף היא עושה את העבודה, אלה באים ומפרפרים את ה - - -

גלעד קריב: חבר הכנסת קיש, תשמע את תשובתו של היועץ המשפטי.

גור בליי: לפי סעיף 104(א) לתקנון הכנסת אם נעדר חבר ועדה מישיבת ועדה – במקרה הזה שרן נעדרת מישיבת הוועדה – רשאי למלא את מקומה ממלא מקום קבוע.

גור בליי: אם לא ממלא מקום קבוע, מישהו אחר מסיעתה, ובהיעדרה - חבר מהסיעה זכאית למנות את חבר הוועדה מטעמה לפי סעיף 102(ב) - זה החלופה האחרונה.

יואב קיש: לא הבנתי.

יואב קיש: אני מכיר שמאותה סיעה אפשר להחליף.

גור בליי: נכון, אבל יש חלופה נוספת במקרים הנדירים שבהם סיעה אומרת שעל חשבון המקום, במקרה הזה של ישראל ביתנו, יש מישהו של תקווה חדשה.

גור בליי: ברגע שהם אומרים את זה במליאה, המשמעות היא - - -

יואב קיש: אני רוצה להבין את זה.

גלעד קריב: הוא מסביר.

גלעד קריב: דבר אחד יקרה פה בוועדה והוא שאנחנו נכבד מאוד מאוד מאוד את חברי הצוות.

גלעד קריב: כשחבר כנסת ישאל שאלה את היועץ המשפטי של הוועדה, והיועץ המשפטי יטרח ויענה לשאלה, אז בזמן שהיועץ המשפטי של הוועדה נותן תשובתו לחבר הכנסת, לא יתנהלו כאן עוד דיאלוגים.

גלעד קריב: ישלים היועץ המשפטי לוועדה את תשובתו ואחר כך - - -

משה ארבל: מה פרויד היה אומר?

משה ארבל: סוף ינואר, בעזרת השם.

גלעד קריב: פרויד – בסדר גמור, יהודי יקר.

גלעד קריב: כן, בבקשה.

משה ארבל: היועץ המשפטי, אני מפרגן מכל הלב.

גלעד קריב: חברים, הוא באמצע תשובה.

יואב קיש: הבנו את הנושא של חבר סיעה – שים בצד.

יואב קיש: דבר על המקרה הקיצון.

גור בליי: החלופה האחרונה שיש פה זה אם נעדר חבר.

גור בליי: זאת אומרת, העדיפות הראשונה להחלפה של שרן זה חבר כנסת אחר מסיעתה, מתקווה חדשה.

גור בליי: אבל אם גם אין חבר כנסת אחר מתקווה חדשה, יכול להחליף חבר מהסיעה הזכאית למנות את חבר ועדה מטעמה לפי סעיף 102(ב).

גור בליי: במקרה הזה, בגלל ששרן השכל היא מתקווה חדשה על חשבון ישראל ביתנו, כך היא מוגדרת, אם אין אף אחד מתקווה חדשה, יכול לשבת מישהו מישראל ביתנו.

משה ארבל: חילופי חילופין.

יואב קיש: זאת אומרת, ישראל ביתנו נתנה את המקום לתקווה חדשה.

יואב קיש: אבל אם - - -

גור בליי: אבל אם אין אף אחד.

יואב קיש: אבל אם אין אף אחד בחדר - - -, אז אולי זו הסיבה שאין אף אחד מתקווה חדשה?

גלעד קריב: תודה רבה.

גלעד קריב: אנחנו ממשיכים הלאה.

גלעד קריב: רומן, זה לא יהיה בוועדה, סליחה.

יואב קיש: אני יכול לקחת חתיכת אבטיח?

גלעד קריב: לא, שנייה.

גלעד קריב: אני רואה שזה דפוס, שאתה שואל שאלה - - -

יואב קיש: זה יושב פה כל כך יפה, ואני - - -

גלעד קריב: תשלוט, זה זמן הזן שלך.

יואב קיש: אני שאלתי.

יואב קיש: אמרת לי לא, אני יושב.

גלעד קריב: מכיוון שהשעה עכשיו היא 40 דקות אחרי חצות, יש עובדי כנסת שזה הלילה השני, אז אנחנו ננהל דיון יעיל – מאוד משעשע ונעים, אבל יעיל.

גלעד קריב: אנחנו לקראת סיום ויש לנו חצי שעה.

משה ארבל: זה לא פייר שאתה עושה לנו את המצפון הזה מול עובדי הכנסת.

משה ארבל: אנחנו אוהבים אותם לא פחות ממך.

גלעד קריב: אני יודע.

משה ארבל: יחד עם זאת, המחויבות הפרלמנטרית שלנו היא לעשות כאן דיון מעמיק ורציני.

גלעד קריב: תודה.

גלעד קריב: אני מסכים.

משה ארבל: אין לנו ברירה, אנחנו לא יכולים להעביר חקיקה בצורה כזו.

יואב קיש: אני מבטיח לך שהם שותפים.

יואב קיש: אם אתה רוצה, אתה יכול לעשות הפסקה ונמשיך מחר.

משה ארבל: אפשר מחר, שחרר אותם.

גלעד קריב: לא, לא.

יואב קיש: מי שבעצם - - - את עובדי הכנסת זה אתה.

גלעד קריב: נכון.

גלעד קריב: הסתייגות 557 עד 577, כולל, האם חבר הכנסת קיש מעוניין לנמק את ההסתייגויות?

יואב קיש: בוודאי, אבל אני עדיין מחכה לאישורך ללכת לאכול חתיכת אבטיח.

גלעד קריב: מייד נאפשר לך.

גלעד קריב: אנא, רק נמק.

יואב קיש: אתה עושה לי פה טיזינג.

יואב קיש: אני רציתי כבר קודם, אמרת לי: מייד.

גלעד קריב: אין בעיה, יש לי הצעה אחרת – שחבר הכנסת ארבל.

משה ארבל: ברוך אתה אדוניי אלוהינו מלך העולם פרי העץ.

גלעד קריב: אמן.

גלעד קריב: רציתי להציע שחבר הכנסת ארבל ינמק במקומך את ה-20 אבל הוא עסוק באכילה.

גלעד קריב: אנא, נמק.

יואב קיש: האם אפשר לדעת מתי אקבל אבטיח?

גלעד קריב: עוד מעט, אחרי 557.

יום טוב חי כלפון: אפשר לעשות 40 תמורת אבטיח?

יום טוב חי כלפון: עד 595 תמורת אבטיח.

יואב קיש: דיל – סגרתי.

גלעד קריב: אבל אבטיח אחרי.

יואב קיש: לא.

יואב קיש: אין דיל, בוטל.

גלעד קריב: לא.

גלעד קריב: חברים, 557 עד 577, כולל, בבקשה.

גלעד קריב: עברנו נושא, להוספת תיקונים להצעת החוק – תיקונים עקיפים לחוקים אחרים דרך הצעת החוק, בבקשה.

משה ארבל: אני מבקש התייעצות סיעתית בנושא החדש.

גלעד קריב: בסדר גמור.

יואב קיש: על ההתחלה לבזבז את ההתייעצות הסיעתית?

גלעד קריב: אתה מעוניין בהתייעצות סיעתית?

גלעד קריב: ש"ס ביקשה?

יואב קיש: טוב, התייעצות סיעתית.

גלעד קריב: תודה רבה.

גלעד קריב: חמש דקות, ברבע לאחת אנחנו חוזרים.

גלעד קריב: חברים, אנחנו חזרנו לדיון.

גלעד קריב: יש לנו עוד שני סטים של אישורים.

גלעד קריב: חבר הכנסת ארבל, חבר הכנסת קיש, אנא היכנסו.

גלעד קריב: הסתייגות 557 עד - - -

יואב קיש: ברשותך, אני רוצה לשתף אתכם בהתייעצות הסיעתית.

יואב קיש: אני מודה שאני מאוד נהנה מהערב הזה.

יואב קיש: אגב, בשעות הקטנות אתה מגיע לדברים.

יואב קיש: זה לא פעם ראשונה שזה קורה, אני מאוד שמח, ואולי בתור מי שהוא באמת קצת יותר ותיק אז אני גם משתף בחוויה הזו.

יואב קיש: אבל זה טוב.

יואב קיש: אני חושב שכך כנסת מתנהלת בצורה יותר בריאה.

יואב קיש: זה נובע, קודם כול, מזה שלא פוגעים בזכות לדבר, ועושים את הדברים לפי הנוהל ולפי התקנון, ומתנהלים בצורה ראויה.

משה ארבל: אתה היית יו"ר ועדת פנים קשה.

יואב קיש: אבל אני עדיין דאגתי שמי שרוצה לדבר, ידבר.

יואב קיש: הייתה לי שיחה, גם איתך, על נושא מאוד חשוב, והוא נושא זכות ההפגנה.

יואב קיש: אמרת לי שהנושא קרוב לליבך ושהשבוע הוא באמת שבוע מאוד אינטנסיבי.

יואב קיש: לא סיכמנו שום דבר.

גלעד קריב: נכון.

יואב קיש: הנה, גם אני אומר, לא סיכמנו שום דבר, ואין לי את הזכות לבוא ולהגיד לך: אני דורש שסיכמנו.

יואב קיש: לא, לא סיכמנו.

יואב קיש: אתה אמרת לי בכנות אמיתית שהנושא קרוב לליבך, ואני אמרתי לך שאני מבין את העומס של הקואליציה בשבוע הזה.

יואב קיש: אני כן מבקש ואני מצפה – ו"מצפה" זה אני, אתה לא מחויב - שביום שני יהיה דיון של שעה, לא ביקשתי יותר, על הנושא החשוב הזה.

יואב קיש: אני גם אצרף מכתב שלי מחר שילך אליך כיושב-ראש הוועדה בצורה מסודרת.

יואב קיש: לכן, אני מבקש לנמק את כל ההסתייגויות מעכשיו ועד הסוף בחמש דקות.

משה ארבל: זה שהיו"ר היה משותף להתייעצות הסיעתית שלך זה אומר משהו?

יואב קיש: לא.

משה ארבל: אתה לא מזהה תהליכים.

יואב קיש: לא מזהה תהליכים.

גלעד קריב: חברים, 557 עד 596 - אנחנו נמצאים באמת בנושא חדש של תיקונים עקיפים דרך החוק - חמש דקות.

יואב קיש: עד הסוף, עד כל ההסתייגויות.

גלעד קריב: כן, צריך לציין את המספר, עד 596.

יואב קיש: בדיוק.

גלעד קריב: חמש דקות לטובת חבר הכנסת קיש.

גלעד קריב: אני רק אציין שלאחר מכן נבצע את ההצבעה ואז אנחנו - - -

משה ארבל: רק עמדת הייעוץ המשפטי לגבי תיקון חוקי יסוד באמצעות תיקון עקיף.

משה ארבל: האם אתם רואים כאן איזשהו קושי חוקתי?

גבי לסקי: יש קושי חוקתי.

גור בליי: אנחנו רואים בכל התיקונים העקיפים האלה באופן בסיסי נושא חדש.

משה ארבל: אבל נושא חדש יכולים לטעון חברי הכנסת.

גור בליי: זה לא אנחנו, חברי הכנסת יכולים לטעון.

גור בליי: עניין משפטי – אנחנו חושבים שכל הדברים האלה הם נושאים חדשים.

גור בליי: לגבי תיקון – באמת הלשכה המשפטית סבורה שאי אפשר לתקן בחוק רגיל חוק יסוד.

משה ארבל: זה חשוב לפני שמחליטים.

גלעד קריב: בסדר גמור.

גלעד קריב: זה חשוב, תודה על ההבהרה הזו, עו"ד בליי, וגם תודה על השאלה.

גלעד קריב: אם הסתייגויות תתקבלנה אנחנו נידרש לעניין המשפטי.

גלעד קריב: בבקשה, חמש דקות.

יואב קיש: אני בחמש דקות, ושוב, כאקט של מחווה של שיתוף פעולה עתידי, תיאורטי, או שייצא אל הפועל או לא, אני רוצה לדבר - - -

משה ארבל: במידה והממשלה הזו לא תיפול עד אז – בעזרת השם.

יואב קיש: פה אני והוא חלוקים, אי אפשר להגיד שאנחנו - - -.

יואב קיש: אני כן רוצה לדבר על נושא מאוד כאוב לליבי, וזה מה תעשה הממשלה הנוכחית בדרום, בערים המעורבות, ובכל מה שאנחנו ראינו לאחר שומר חומות.

יואב קיש: אני חייב לומר שהליכוד בתקופת השלטון, כשהובלנו את הממשלות האחרונות, עשינו לדרום ולנגב הרבה מאוד בתשתיות, בכבישים, בחינוך, בהשקעות, בכלכלה – הרבה מאוד.

יואב קיש: דבר אחד לא עשינו מספיק טוב, ואני אומר את זה בצורה הכי גלויה וברורה, והוא שלא פעלנו מספיק נגד ההשתלטות הבלתי חוקית של הבדואים על אדמות המדינה, נקודה.

יואב קיש: באירוע הזה נכשלנו.

יואב קיש: הייתה תקופה שבני בגין קיבל את האחריות לנושא, וכשל בצורה אחרת.

יואב קיש: אחריו השר אורי אריאל, שהיה אמור להשיג איזושהי תוצאה, כשל בצורה מוחלטת.

יואב קיש: דווקא בשנה האחרונה היו התפתחויות חיוביות בזכות חוק קמיניץ שעבר בוועדה הפנים, לא בוועדה הזו, וייצר מנגנון שיכול היה לאפשר גבייה מהירה של פורעים ומי שמשתלט על קרקעות, מצד אחד.

יואב קיש: ומצד שני, הקמת יחידת יואב.

יואב קיש: אני מודה, לא על שמי.

יואב קיש: כל תפקידה וייעודה של יחידת יואב בדרום הוא למנוע השתלטות על שטחים ובנייה בלתי חוקית בדרום.

יואב קיש: זה התחיל לתת את סימניו, ואפילו בזה שאותם פורעי חוק, שהשתלטו על האדמות האלה, באו בגישה שהם מבינים שהמערב הפרוע הולך להסתיים.

יואב קיש: שוב, אני מודה, אני לוקח את כל האחריות שלא הצלחנו לעשות שינוי עד היום.

יואב קיש: אני שואל את עצמי מה הולך להיות בנגב מפה והלאה.

יואב קיש: איך אנחנו דואגים שהביטחון האישי, והעברה הזו של השתלטות על קרקעות תיפסק.

יואב קיש: יש פה נושא שמערב כמובן את המשטרה ואת רשויות האכיפה למיניהן, יש פה נושא שמערב את בתי המשפט והפרקליטות ואת הכנסת.

יואב קיש: כל זה צריך להיות מובל על ידי הממשלה.

יואב קיש: החשש הגדול שלי, ואני אומר את זה לכל הצופים הרבים שאיתנו פה בערוץ 99, שהממשלה הזו לא רק שלא תעשה משהו לפתור את המצב, אלא יותר מזה, היא תגדיל ותעמיק את הבעיה.

יואב קיש: כי האינטרס וההחלטות בנושא הזה יהיו בידיים של יו"ר ועדת הפנים החדש חבר הכנסת סעיד אלחרומי, שהוא, לתפיסתי הסובייקטיבית, אחד הגורמים המרכזים ביצירת הבעיה הזו.

יואב קיש: וגם ראינו את הפרסומים, ואני לא מכיר את הנתונים, רק את הפרסום, ואולי הפרסום שגוי.

יואב קיש: אני אומר את זה תמיד בהערת אזהרה.

יואב קיש: אבל אני אומר, ראינו את הפרסומים, גם מה היה תחת השר פרץ.

יואב קיש: אני אומר לכם בכאב שלא עשינו מספיק, בעניין הזה נכשלנו.

יואב קיש: אני חושש שגם לגבי הקצת שעשינו: יחידת יואב עם הפיקוח, חוק קמיניץ, והדברים שאמורים למנוע את הדברים האלה, ולהתחיל לסובב את הגלגל לצד השני, הממשלה הקשה והמסוכנת הזו תיקח ותרסק את הבלמים האחרונים שנוצרו כדי למנוע את ההשתלטות הזו.

יואב קיש: תודה.

גלעד קריב: תודה רבה.

גלעד קריב: אנחנו מצביעים כרגע על הסתייגויות החל ממס' 557 עד ההסתייגות האחרונה 596.

גלעד קריב: מי בעד?

גלעד קריב: מי מתנגדים?

גלעד קריב: שבעה.

גלעד קריב: ההסתייגויות לא נתקבלו.

גלעד קריב: ההסתייגויות נדחו.

גלעד קריב: אנחנו קיבלנו בקשה לעריכת רביזיה על הכול.

גלעד קריב: קודם כול, כל ההסתייגויות שהוגשו על ידי חבר הכנסת קרעי ויתר חברי סיעת הליכוד, והוצגו ונומקו בכישרון רב על ידי חבר הכנסת קיש, נדחו.

גלעד קריב: אנחנו קיבלנו בקשה לרביזיה על כל ההצבעות.

גלעד קריב: על פי הנוהל, אנחנו צריכים להמתין כעת חצי שעה, ולכן הרביזיות - - -

משה ארבל: כמה זמן הוא יוכל לנמק כל אחת?

גלעד קריב: אני מייד אומר.

גלעד קריב: אנחנו, קודם כול, מתכנסים בשעה 01:25 לדיון ברביזיות.

גלעד קריב: מבחינת סדרי הדיון – אנחנו נבצע הנמקה משותפת על הרביזיות.

גלעד קריב: אני קובע את סדר הדיון הזה לאחר היוועצות עם היועץ המשפטי של הוועדה.

גלעד קריב: יעמדו לרשות חבר הכנסת קיש עשר דקות להציג את ההנמקה לרביזיה ואז אנחנו ניגש להצבעה שתתנהל באופן רציף על כל ההצבעות שביצענו הערב – ממש בדיוק באותו סדר.

גלעד קריב: מייד לאחר הרביזיה תתבצע כמובן הצבעה על החוק – בוודאי.

משה ארבל: אני רק רוצה לברך באמת את חבריי לקואליציה.

משה ארבל: אני כרגע רואה פרסום של עופר חדד בצ'ט הכתבים של 12N: המתווה להסדרת אביתר יוצא לדרך לאחר שהצדדים הגיעו להסכמה.

משה ארבל: המשפחות צפויות לעזוב את בתיהן בהסכמה עד סוף השבוע, ומייד לאחר מכן תיכנס פלוגת חיילים יחד עם הקמת ישיבה במקום.

משה ארבל: דניאלה וhיס גם מברכת: קיבלנו את ההחלטה הנבונה, הנכונה והטובה לעם ישראל ולארץ ישראל.

משה ארבל: העוצמות של תושבי אביתר מקרינות על האווירה הציונית.

משה ארבל: גבי לסקי: תבורכו.

גלעד קריב: תודה.

גלעד קריב: ברוך המברך.

גלעד קריב: בשעה 1:25 רביזיות.

גבי לסקי: אני אוהבת אותך, אבל זה לא - - -

משה ארבל: אתם הממשלה.

גבי לסקי: אני גם חייבת להגיד מילה לגבי כבודו של חבר הכנסת בני בגין, שפעל המון כדי להסדיר את מצב הבדואים בנגב.

גלעד קריב: חברים, הישיבה נעולה.

גלעד קריב: במשך חצי שעה אתם יכולים להתגבש יחד.

יואב קיש: אני בוודאי לא זלזלתי במאמצים, לא של חבר הכנסת בני בגין ולא של חבר הכנסת אורי אריאל.

יואב קיש: יתרה מזה, ניכסתי את הכישלון שלו במאמצים שלו לנו.

יואב קיש: לתפיסתי, הוא נכשל - - -

גלעד קריב: חברים, אנחנו מחדשים את הישיבה.

גלעד קריב: ראשית, תודה לחבר הכנסת יואב קיש שמשך את הרביזיות על ההסתייגויות, ותודה על ערב משמעותי ומהנה שהובלת בעבורנו.

גלעד קריב: אני מקריא כרגע את נוסח החוק, ואני מקריא אותו מכיוון שהוכנס בו התיקון שהזכרתי של המעבר משישה חודשים לחמישה חודשים על דעת שר הבריאות.

אוסאמה סעדי: המקצר - - -

גלעד קריב: נכון, מקצר את הוראת השעה.

גלעד קריב: חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 8) התשפ"א-2021 תיקון סעיף 50, סעיף 1 – בחוק סמכויות מיוחדות להתמודדות עם נגיף הקורונה החדש (הוראת שעה) התש"ף-2020, (להלן – החוק העיקרי), בסעיף 50, במקום "כ' בתמוז התשפ"א, (30 ביוני 2021)", יבוא: "כ"ו בכסלו התשפ"ב, (30 בנובמבר 2021)" - זהו נוסח החוק.

גלעד קריב: מי בעד אישור הצעת החוק?

יואב קיש: אפשר מילה לפני ההצבעה?

משה ארבל: סיעת רע"מ מבקשת שיהיה גם תאריך מוסלמי?

יואב קיש: אני חייב לומר שמעבר לנושא ההסתייגויות שיידונו במליאה, אני בתפיסה שאם צריך את החוק, נכון לתת לו תוקף זמן יותר ארוך – זו תפיסה שלי.

יואב קיש: לכן, אני הולך להימנע בהצבעה ולא להתנגד כי בוודאי זה עדיף על כלום.

יואב קיש: כמו שאמרתי, אנחנו נהיה עניינים בהחלטות על הקורונה.

גלעד קריב: תודה, זה חשוב.

יואב קיש: קואליציה, אתם בעד – אם לא הבנתם.

גלעד קריב: אם כן, אני מעמיד להצבעה.

גלעד קריב: מי בעד הצעת החוק?

גלעד קריב: שבעה.

גלעד קריב: מי מתנגד?

גלעד קריב: אחד.

גלעד קריב: מי נמנעים?

גלעד קריב: שניים.

גלעד קריב: בעד – 7

גלעד קריב: נמנעים – 2

גלעד קריב: הצעת החוק אושרה להבאה לקריאה שנייה ושלישית במליאה.

אוסאמה סעדי: ביקשנו רשות דיבור במליאה.

גלעד קריב: בסדר.

קריאה: אני רוצה גם רשות דיבור.

גלעד קריב: בסדר גמור.

גלעד קריב: חבריי וחברותיי, אנחנו נבקש רביזיה על הצעת החוק.

גלעד קריב: אנחנו מגישים רביזיה על אישור הצעת החוק.

משה ארבל: סיעת ש"ס וסיעת יהדות התורה מבקשים - - -

גלעד קריב: בסדר גמור.

גלעד קריב: בואו נעשה את זה מסודר, חברים.

גלעד קריב: אנחנו מגישים רביזיה על אישור הצעת החוק.

גלעד קריב: על מנת שלא נקיים דיון מחר בבוקר אחרי ליל אמש והלילה הארוך היום, אנחנו נקיים את ההצבעה על הרביזיה היום, ובכך נחתום את היום הארוך ונפנה את מחר בבוקר.

גלעד קריב: בשעה 01:58 נחדש את הדיון על הרביזיה.

אוסאמה סעדי: אנחנו לא נהיה, אתה תעשה הצבעה לבד.

יואב קיש: בדיוק.

יואב קיש: בהצלחה, חברים.

גלעד קריב: הכול בסדר.

גלעד קריב: זה יהיה היום, זה מה שאמרתי – 01:58.

גלעד קריב: מכובדיי, אנחנו מחדשים את הדיון.

גלעד קריב: אני מעלה להצבעה את הרביזיה על החלטת הוועדה לאשר את הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 8), התשפ"א-2021, לקריאה שנייה ושלישית במליאה.

גלעד קריב: אנחנו ניגש להצביע.

גלעד קריב: מי בעד קבלת הרביזיה?

גלעד קריב: מי נגד?

גלעד קריב: אין נמנעים, חמישה נגד.

גלעד קריב: הרביזיה לא נתקבלה.

גלעד קריב: הרביזיה נפלה.

גלעד קריב: אני נועל את הישיבה.

גלעד קריב: ליל מנוחה, תודה לכולם.

גלעד קריב: תודה לצוות ותודה לסדרנים.